Država zapošljava mlade lekare a uslov je - PROSEK OCENA\nMinistarstvo zdravlja Srbije pozvalo je mlade lekare, diplomce medicinskih fakulteta sa prosečnom ocenom 8 i većom, da se prijave na konkurs za posao koji raspisuje ovo ministarstvo.\n“U skladu sa čvrstim opredeljenjem Ministarstva zdravlja u pravcu kadrovskog osnaživanja i unapređenja profesionalne strukture zaposlenih zdravstvenih radnika u našem zdravstvenom sistemu, ovim putem obaveštavamo javnost da će ove godine, pored nastavka Programa zapošljavanja najuspešnijih diplomaca medicinskih fakulteta i srednjih medicinskih škola, biti realizovano i zapošljavanje mladih lekara, diplomaca medicinskih fakulteta koji su na studijama imali prosek iznad 8,00“, saopštili su iz Ministarstva.\n“Pozivamo mlade lekare da karijeru grade u svojoj zemlji”\nKako se navodi, namera resornog ministarstva jeste da i diplomcima koji su tokom školovanja ostvarili navedeni uspeh, i nisu ispunjavali uslove za učešće u Programu zapošljavanja najuspešnijih diplomaca, omogući zapošljavanje i dodatno usavršavanje kroz specijalizacije o trošku države, kako bi zdravstvo Srbije dobilo nove generacije lekara.\n“Pozivamo mlade lekare da se prijave, i da svoju profesionalnu karijeru grade u svojoj zemlji, brinući o zdravlju svojih sugrađana”, ističe se u saopštenju Ministarstva.\nZapošljavanje će nastaviti i u narednom periodu, tvrde\nDetalji konkursa kao i spisak specijalizacija za koje se lekari mogu prijaviti biće istaknuti u narednom periodu na zvaničnoj prezentaciji Ministartva zdravlja.\nIz ovog ministarstva su istakli da će u narednom periodu biti nastavljen i Program zapošljavanja najuspešnijih diplomaca medicinskih fakulteta i srednjih medicinskih škola. Kako su istakli, u okviru ovog programa je do sada posao i specijalizaciju dobilo 511 lekara sa prosečnom ocenom 9 i 10, a zaposleno je i 900 medicinskih sestara/tehničar sa odličnim uspehom.\nNavodi se i da je od 2014. godine u zdravstvenim ustanovama zaposleno 30.000 zdravstvenih radnika.\nkonkurs/Ministarstvo zdravlja/Srbija/zapošljavanje lekara\nPoster Vučića na “Ambasadoru” – protivnici OBORILI ocenu hotela na Guglu...


EULEX održava kurseve medicinske obuke osoblju Kazneno-popravne službe Kosova - Vesti - EULEX - European Union Rule of Law Mission in Kosovo\nNaslovna Služba za medije i javno informisanje Vesti EULEX održava kurseve medicinske obuke osoblju...\nEULEX održava kurseve medicinske obuke osoblju Kazneno-popravne službe Kosova\n02. juli 2019. god.\nMedicinska jedinica EULEX-a, u saradnji sa Jedinicom EULEX-a za kazneno-popravnu službu, otpočela je 27. juna naredni niz kurseva medicinske obuke za osoblje Kazneno-popravne službe Kosova (KPSK).\nPrva obuka koja je održana u Kazneno-popravnom centru Smrekovnica, bila je usredsređena na pružanje prve pomoći u hitnim situacijama i sprovođenje Protokola ESR za osnovno održavanje života. Ovaj niz kurseva obuke nastaviće se u narednim mesecima i u drugim kazneno-popravnim ustanovama na Kosovu.\nOvaj program medicinske obuke prvi put je razvijen 2016. godine, kako bi se odgovorilo na potrebe za obučenim nemedicinskim osobljem u KPSK-u. Kao rezultat toga, EULEX je 2016. godine organizovao 31 uspešnu seansu obuke za 419 pripadnika osoblja KPSK-a.\nZa sprovođenje ove obuke EULEX obezbeđuje šest medicinskih instruktora i neophodnu opremu, dok je Jedinica EULEX-a za kazneno-popravnu službu zadužena za planiranje i sprovođenje kurseva obuke.


Tanjug 21. aprila 2021. 06:19\nBANJALUKA – Lideri vladajućih stranka u Republici Srpskoj su, nakon sastanka na Mrakovici, kod Prijedora, postigli dogovor o formiranju pregovaračkog tima i još jednom pozvali političke predstavnike u Federaciji BiH na razgovore o budućnosti BiH.\n„Želimo ekonomski rast. Republika Srpska je prihvaćena kao uvažen politički i ekonomski subjekt na Londonskoj berzi i ljudi joj veruju da ima kapacitet da preuzme obavezu i izvrši tu obavezu“, rekao je lider SP Petar Đokić, upozorivši da se već duže vreme oseća zastoj u BiH i da to usporava i razvoj Republike Srpske, prenose banjalučke „Nezavisne novine“.\nLider NPS Darko Banjac rekao je da je vladajuća koalicija apsolutno jedinstvena i da samo želi da pokaže da BiH nije funkcionalna državna zajednica.\n„Pozivamo kolege u Federacije BiH na razgovor i treba da razgovaramo kako bismo bili dobre komšije ili da se u miru raziđemo ako dalje ne možemo“, rekao je Banjac.\nPredsednik NDP Dragan Čavić rekao je da svi koji misle da mogu sačuvati BiH na način da je smetnja postojanje konstitutivnog naroda čine sve da te BiH nema, te da niko ne treba očekivati da će neko doći iz Amerike ili Evrope i rešiti nečiji status.\n„Hoćemo da pričamo bez pretnji zveckanjem oružjem. Želimo da rešavamo probleme u BiH bez mešanja drugih. Naš poziv je upućen na zatvorena vrata, ali jednom će ta vrata morati da se otvore“, rekao je Čavić.\nLider Ujedinjene Srpske Nenad Stevandić izjavio je da Izetbegovićevi (Bakir Izetbegović, lider SDA) pozivi na rat i nazivanje Srba „genocidašima“ treba da naiđu na osudu zemalja Kvinte i Visokog predstavnika, inače će se u suprotnom, kaže, zaključiti da radi za njih i ima njihovu podršku.


Fronteks - Evropski savet potvrdio sporazume sa Srbijom i Crnom Gorom - EU Delegacija u Srbiji\nBy Nebojsa objavljeno\t 27/05/2020 Vesti iz Brisela\nSavet Evropske unije usvojio je odluku o zaključenju sporazuma sa Srbijom i Crnom Gorom o saradnji u upravljanju granicom između ove zemlje i Evropske agencije za graničnu i obalsku stražu (Fronteks).\n“Bliska saradnja sa našim partnerima na Zapadnom Balkanu je od suštinske važnosti za rešavanje zajedničkih migracionih izazova sa kojima smo suočeni. Danas sklopljeni sporazumi o saradnji na upravljanju granicom sa Crnom Gorom i Srbijom važan su deo naše ukupne strategije za upravljanje granicom”, izjavio je Davor Božinović, potpredsednik Vlade i ministar unutrašnjih poslova Hrvatske.\nOvaj sporazum će omogućiti Fronteks-u da pomogne Srbiji u upravljanju granicama, sprovede zajedničke operacije i rasporedi timove u regionu ove zemlje koji se graniči sa EU, pod uslovima koji su definisani sporazumom. Ove aktivnosti usmerene su na rešavanje problema ilegalnih migracija, posebno naglih promena migracionih tokova i prekograničnog kriminala, a mogu uključivati pružanje povećane tehničke i operativne pomoći na granici.\nOjačana saradnja između prioritetnih trećih zemalja i Fronteksa pomoći će u suzbijanju ilegalne imigracije i daljem poboljšanju sigurnosti na spoljnim granicama EU.\nUsvajanje sporazuma pozdravio je i evropski komesar za susedstvo i pregovore o proširenju Oliver Varheji, koji je na zvaničnom Tviter nalogu napisao da se radi o dobroj vesti koja potvrdjuje partnerstvo sa dve zemlje, kao i blisku saradnju sa celim regionom.\nSporazum sa Srbijom stupiće na snagu nakon što se završi period ratifikacije, dok će onaj sa Crnom Gorom početi da se primenjuje od 1. jula.


Obeležena 17.godišnjica od bombardovanja Varvarinskog mosta | RTK\nObeležena 17.godišnjica od bombardovanja Varvarinskog mosta\nParastosom i pomenom kod spomen-obeležja, obeležena je 17. godišnjica od bombardovanja Varvarinskog mosta, na Svetu Trojicu 30. maja 1999., kada je poginulo 10 nedužnih građana Varvarina, 17 ih je teško povređeno, a desetak lakše.\nSa pomena je poručeno da je varvarinska tragedija opomena da se sličan zločin nikada i nikome ne dogodi.\nParastos je služio episkop kruševački, Gospodin David sa sveštenstvom, a vence je položila rodbina stradalih na ovom mestu, predtsvanici Vojske Srbije, grada Kruševca, načelnik Rasinskog upravnog okruga, Branislav Vesić, opštinska delegacija, predstavnici političkih stranaka i školstva.\n-Nismo ni zaboravili ni oprostili NATO agresoru, a sećanje na žrtve obeleženo je i 24. marta na mostu u Varvarinu u prisustvu državnog vrha Srbije, rekao predsednik Opštine Varvarin i otac stradale Sanje Zoran Milenković.\nVarvarin je samo delio sudbinu svoje Srbije, a 30.maj 99. bio je najtragičniji događaj u novijoj istoriji ovog kraja, rekao je predsednik Skupštine opštine Bratislav Tašić.\nPrigodan program izveli su gosti iz Novog Sada, a đak generacije Nemanja Divnić, bacio je venac sa mosta u Moravu, sa porukom da se 1999. godina nikad ne zaboravi.\nPrethodno : Zbog visokih temperatura nije povećan broj poziva Hitnoj pomoći\nSledeće : „Svetosavska bašta“ o ruskoj kulturi i rusko-srpskom prijateljstvu


MUP Srbije ulazi u deset fudbalskih klubova zbog namiještanja » pressing.ba\nMUP Srbije ulazi u deset fudbalskih klubova zbog namiještanja\nMUP Srbije provodi istragu u deset srbijanskih fudbalskih klubova, koji se sumnjiče za namiještanje utakmica domaćeg šampionata, među kojima su i dva najveća kluba, Crvena zvijezda i Partizan.\n12.08.2015 u 07:25\nOperativci Uprave kriminalističke policije (UKP) MUP Srbije prije dva dana ušli su u dvije srpske kladionice - "Mocart bet" i "Balkan bet" kako bi prekontrolisali da li je bilo sumnjivih dešavanja oko kvota. Nadležnim tužilaštvima su podnesene krivične prijave u kojima su iznijete sumnje da su duele namiještali Crvena zvijezda, Partizan, Metalac, OFK Beograd..., pišu Novosti.\nPolicija će, posredstvom međunarodne pravne pomoći, zatražiti dokumentaciju i informacije od određenih kladionica u Maleziji i Singapuru, odnosno da li je na duelima koji su pod lupom bilo većih uplata, kao i isplata dobitaka!\nPrije nekoliko dana i Milivoje Mirkov, komesar za bezbijednost i integritet FSS, dostavio je policiji svoja saznanja i informacije, koje je prikupio o spornoj utakmici OFK Beograda i Crvene zvezde.\nU spisima koje je predao MUP Srbije, kako nezvanično saznajemo, nalaze se i pismene izjave nekoliko fudbalera. Od njih je Mirkov zatražio da objasne dešavanja na utakmici, ali i ko je ulazio u svlačionicu na poluvremenu, posle čega je uslijedio i preokret i pobjeda crveno-bijelih od 6:2.\nUtakmice koje su pod lupom su OFK Beograd - Crvena zvezda (2:6) i Partizan - Metalac (4:0). Istražuju se, navodno, i dueli Spartak - Donji Srem 3:2 (0:1), OFK Beograd - Borac 1:0 (0:0), Jagodina - OFK Beograd 5:3 (4:0), Spartak - Čukarički 1:0 (1:0) i Spartak - OFK Beograd 1:0 (1:0).


Nema sumnje, ovaj fudbaler je najbolji igrač na svetu od početka sezone! - Sportske.net\nNema sumnje, ovaj fudbaler je najbolji igrač na svetu od početka sezone!\nNakon pet odigranih utakmica, statistika koju budete videli je nerealna.\nSerhio Ramos postavio negativan rekord Lige šampiona!Grupe E i G - Real i Bajern rutinski, "Armija" odnela bod iz Plzenja!LŠ - Poznati svi sastavi, dosta srpskih fudbalera!U januaru će ga hteti pola Evrope, ovo su njegovi uslovi!Vučinić protiv svih prognoza, evo šta će se desiti večeras u Madridu!\nPoznati su nominovani za "Zlatnu loptu", Toni Kros nije među njima, ali je uvek bio u samom vrhu kada govorimo o najboljima na svetu na njegovoj poziciji.\nReal igra fantastično, odlazak Kristijana Ronalda se praktično ne oseća, a jedan od najzaslužnijih igrača je upravo Nemac.\nKada je on na terenu, sve izgleda lakše, lopta je kod njega praktično "zaključana", a u pasu gotovo da ne greši, bukvalno!\nDvadesetosmogodišnji Nemac je u pet odigranih utakmica (4 u La Ligi i 1 u Ligi šampiona) imao 494 pokušaja da loptu pošalje svojim saigračima, od toga je 476 bilo uspešnih dodavanja! Što iznosi brutalnih 96,4% uspešnih dodavanja, nerealno.\nTakođe, on je u ovom periodu imao najviše "ključnih dodavanja" u svom timu, a imao ih je 9 u ovom periodu.\nReal je uspeo 2014. godine da dovede ovog fantastičnog Nemca za samo 30 miliona evra, a nikome nije bilo jasno zašto ga je Bajern pustio. Definitivno jedan od najbitnijih šrafova u kraljevskom timu!


Artiljerija - Blic Online\n"VATRENI SKOK" Pogledajte kako su se artiljerci Vojske Srbije pokazali na vežbi gađanja\nPripadnici Prvog topovsko-haubičkog diviziona Mešovite artiljerijske brigade iz Niša, izveli su na Intervidovskom poligonu "Pasuljanske livade" završno bojevo gađanje u okviru taktičke vežbe "Vatreni skok 2018". Na taj način okončano je njihovo višednevno pokretno logorovanje, započeto 28. maja, kada su napustili Kasarnu "Mija Stanimirović".\nTRAMP PRODAO ORUŽJE "KAO KIKIRIKI" Administracija odobrava kupovinu Saudijske Arabije za 1,3 MILIJARDE DOLARA\nTURSKA ARTILJERIJA gađala kurdske snage u Sijiri\nTurske snage uzvratile su noćas artiljerijskom vatrom i uništile položaje kudrske milicije IPG u Siriji, nakon što su njeni pripadnici pucali na snage koje imaju podršku Ankare, saopštila je danas turska vojska.\nARTILJERIJA NA KALEMEGDANU Sutra paljba povodom Dana primirja\nUoči Dana primirja u Prvom svetskom ratu, 11. novembra, pripadnici Garde Vojske Srbije izvršiće sutra počasnu paljbu sa Savske terase Kalemegdanskog parka u Beogradu.\nTurska artiljerija pogodila je više od stotinu meta u poslednja 24 časa na severu Sirije, dok je u napadima iz vazduha i kopnenim akcijama ubijeno 38 teroriste Islamske države, saopštila je danas turska vojska.\nU Rusiji proizveden najmanji minobacač na svetu\nU Rusiji je proizveden najmanji minobacač na svetu, a sa pojavom ovog sistema, Nacionalna garda i snage za specijalne operacije Ministarstva odbrane dobile su kompaktno ali veoma moćno oružje, koje spada u klasu džepne artiljerije, javili su ruski mediji.\nUkrajinska vojska gađa iz artiljerijskog naoružanja selo Kominternovo na jugu samoproglašene Donjecke narodne republike, saopštio je u nedelju predstavnik Ministarstva odbrane DNR.\nOFANZIVA U SIRIJI I IRAKU Amerikanci i saveznici izveli 28 udara na položaje islamista\nSAD i njihovi saveznici izveli su 28 vazdušnih udara na položaje Islamske države u Siriji i Iraku, saopštila je danas koalicija koja predvodi operacije protiv IS.\nAmeričke vlasti su saopštile da Rusija šalje artiljerijske jedinice na sever Sirije, piše Volstrit džurnal, pozivajući se na američke činovnike.\nSirija: Sedmoro ljudi poginulo u artiljeriskom napadu u Homsu\nTurske snage bezbednosti bombardovale su danas položaje džihadista iz Islamske države u Siriji, koji su izuzeti od primirja u toj zemlji koji se odnosi na sirijske snage i pobunjenike, preneli su danas turski mediji.\nRusija počela vojne vežbe na Krimu, u Abhaziji i Južnoj Osetiji\nRusija je danas počela vojne vežbe na jugu zemlje, kao i u otcepljenim gruzijskim oblastima Južna Osetija i Abhazija i na Krimu koji je prošle godine pripojen, saopštilo je Ministarstvo odbrane.\nUkrajinci počeli da povlače teško naoružanje\nUkrajinska vojska počela je povlačenje teškog naoružanja sa linije fronta u istočnom delu zemlje, u skladu sa sporazumom o prekidu vatre, saopštilo je danas ukrajinsko Ministarstvo odbrane u Kijevu.\nProruske snage počele povlačenje artiljerije, ukrajinska vojska još čeka\nUkrajinska vojska će sačekati sa povlačenjem teškog naoružanja sa linije fronta, ukoliko se primirje bude poštovalo dva dana, dok su pro-ruske separatističke snage u regionima Donjecka i Luganska potvrdile da su danas počeli sa povlačenjem svoje artiljerije.\nEU insistira da se artiljerija u istočnoj Ukrajini povlači s vatrene linije, separatisti pristaju\nEvropska unija pozvala je da se "danas" povuče teško naoružanje sa fronta u istočnoj Ukrajini kao što je i predviđeno u sporazumu o prekidu vatre potpisanom prošle nedelje u Minsku, ali i dalje stižu izveštaji o žestokim borbama u istočnom gradiću Debaljcevu.\nSukobljene strane u Ukrajini još ne povlače artiljeriju\nPredstavnici ukrajinske vojske i proruskih separatisrtičkih snaga izjavili su danas da nisu spremni na povlačenje teškog naoružanja, prenele su zapadne novinske agencije.\nNASILJE U DEBALJCEVU Uprkos primirju, napadi traju\nIako je primirje zvanično stupilo na snagu 15. februara, ono se u potpunosti ne poštuje, a ukrajinske i proruske snage jedni druge optužuju za kršenje sporazuma o primirju na istoku Ukrajine.


Institut za urbanizam, građevinarstvo i ekologiju RS se nalazi pred gašenjem, a odgovornost snosi rukovodstvo ove ustanove, ističu u sindikalnoj organizaciji Instituta.\nZa sindikalce glavni krivac urušavanja Instituta je direktor Stevan Jovanović, protiv kojeg su podnijeli i krivičnu prijavu nadležnim institucijama. Na drugoj strani direktor Jovanović tvrdi da nisu tačne optužbe sindikata da je on odgovoran za loše finansijske rezultate, te da je stečaj neizbježan.\nSindikat Instituta kao razloge propadanja ove ustanove, koju je u zadnjih godinu dana napustilo 100-tinjak radnika, vidi u lošem rukovođenju. Strahuju da je blizu kraj i traže da se imenuje novi direktor.\n„Institutu se duguje oko 2,6 miliona KM, a zbog toga radnici u ovoj instituciji su u nezavidsnom položaju gdje imaju do 10 neisplaćenih ličnih dohodaka i doprinose oko 27 mjeseci“,kaže SILVANA RADULOVIĆ, Sindikat Instituta za urbanizam, građevinarstvo i ekologiju RS\nDirektor Instituta Stevan Jovanović ne smatra se odgovornim. Kaže i kako je još prije pola godine ponudio svoju ostavku. Po pitanju budućnosti Instituta nije optimista.\n„Činjenica je da je Institut trenutno u teškoj materijalnoj situaciji i činjenica je da su se osuli kadrovi. Nepoznanica je kako će ići dalje.Pregovara se i u nagovještaju je da je moguć stečaj odnosno satečajna reorganizacija Instituta“,kaže STEVAN JOVANOVIĆ, dir. Instituta za urbanizam, građevinarstvo i ekologiju RS\nU Savezu sindikata RS takođe kažu da će insistirati na smjeni Jovanovića, ali i da njegova eventualna ostavka ne znači amnestiju.\n„Ono na čemu ćemo mi insistirati bez obzira otišao on 1.novembra ili ne otišao je da se utvrdi odgovornost“, kaže SILVANA RADULOVIĆ.\nSindikat poručuju da je za stanje u Institutu kriva i stranačka kadrovska politika u javnim preduzećima.\n„Partije postavljaju kadrove bez ikakve provjere da li su ti kadrovi sposobni da rukovode i upravljaju određenim institucijama“, kaže\nZORAN LAZENDIĆ, Sind. Instituta za urbanizam, građevinarstvo i ekologiju RS\nPo svemu sudeći sudbina Instituta i 40-ak zaposlenih u njenu je vrlo neizvjesna, ali mnogo toga biće jasnije u ponedjeljak kada bi sa direktorom ove sutanove trebao razgovarati i premijer RS Radovan Višković.\nTags #Institut za urbanizam RS\nRS: Od danas zatvoreni sistem naplate putarine


Insajder | Opozicija čeka rasplet sukoba u SDS-u\nOpozicija čeka rasplet sukoba u SDS-u\nOpozicija u Republici Srpskoj potpuno je razjedinjena oko načina odgovora na rezultate nedavno završenih opštih izbora, saznaje Insajder.in.\nOsim što trenutno, prema tvrdnjama odlično obaviještenih izvora našeg portala, u Savezu za pobjede ne postoji ni minimum saglasnosti oko toga da li treba priznati objavljene rezultate Centralne izborne komisije BiH ili pak nastaviti sa javnim nepriznavanjem rezultata i vanparlamentarnom borbom, što već čine pojedini predstavnici SzP-a, oštre podjele oko istih tema postoje i u samim strankama koje čine opozicionu koaliciju.\nNajdramatičnije je u najvećoj opozicionoj partiji u RS, Srpskoj demokratskoj stranci, koju, po svemu sudeći, sljedećih dana očekuju žestoki unutrašnji sukobi. Najava predstojećih dramatičnih previranja u SDS-u odmah nakon objavljivanja prvih izbornih rezultata stigla je od dva visoka funkcionera te stranke, Obrena Petrovića i Milovana Bjelice, koji su izjavili da SDS treba da počne razgovore o postizbornoj saradnji sa SNSD-om. Potpuno suprotan stav ima aktuelni šef SDS-a Vukota Govedarica tako da bi, prema riječima naših sagovornika iz vrha te partije koji su insistirali na anonimnosti, početak konačnog obračuna između dvije struje koje imaju različita gledišta na političku budućnost SDS-a trebalo da počne u srijedu na sjednici Predsjedništva te stranke, a zatim i na sjednici Glavnog odbora.\n- Trenutno je teško čak i procijeniti ko će pobijediti u tom duelu. Govedarica zna da od rezultata predstojećih sjednica najviših stranačkih organa zavisi ne samo njegova pozicija na čelu stranke, već i sam ostanak u SDS-u. Ako on i njegove pristalice u Predsjedništvu i Glavnom odboru uspiju da nadjačaju struju koja podržava Bjelicu i Petrovića, to bi definitivno značilo i početak ponovnog ujedinjenja opozicije koja je trenutno potpuno razbijena – ističu naši sagovornici.\nU PDP-u, za sada, nemaju problema sa stranačkim jedinstvom i djeluje da je ta partija prilično odlučna u stavu da ne prizna rezultate izbora zbog navodnih krađa i manipulacija s voljom birača. Međutim, izvori našeg portala tvrde nam da u aktuelnom stranačkom vrhu PDP-a sve teže podnose situaciju da im politiku stranke u postizbornom periodu diktiraju „junoše“ Adam Šukalo i Draško Stanivuković, koji se nalaze mnogo niže u stranačkoj hijerarhiji.\n- Činjenica je da je PDP u Banjaluci najviše profitirao na izborima zbog povezanosti Šukala i Stanivukovića s pokretom „Pravda za Davida“ i njihovom aktivnom učešću u tom građanskom buntu. S druge strane, brojni visoki partijski funkcioneri nisu oduševljeni time što su Stanivuković i Jelena Trivić, kao novoizabrani poslanici PDP-a u Narodnoj skupštini RS, javno objavili da se odriču mandata bez prethodne odluke najviših stranačkih organa. PDP sigurno neće napuštati Narodnu skupštinu samostalno, ukoliko se na isti potez ne odluči i SDS – tvrde naši izvori.\nNišta manje nejasna situacija nije ni u trećoj po snazi opozicionoj partiji iz Saveza za pobjedu, NDP-u Dragana Čavića. Potpredsjednik te partije Zdravko Krsmanović je nedavno u intervjuu za Insajder.in izjavio da bilo kakvi protesti opozicije ili eventualni bojkot učešća u Narodnoj skupštini RS ne bi imali smisla, te da bi opozicija u Srpskoj, umjesto bespotrebnog trošenja snage na osporavanje izbornih rezultata trebalo da čestita pobjednicima i sve napore, kako je rekao, usmjeri na što hitnije izmjene Izbornog zakona. S druge strane, zamjenik predsjednika NDP-a Krsto Jandrić je na prekjučerašnjem skupu grupe „Pravda za Davida“ u svom govoru praktično najavio sve oblike opozicione borbe protiv kojih se izjasnio Krsmanović. Od izvora iz vrha te partije nezvanično saznajemo da je lider NDP-a Dragan Čavić, ipak, mnogo bliži Krsmanovićevoj varijanti odgovora opozicije na izborne rezultate.\n- Ali, i to će u najvećoj mjeri odrediti rasplet krize u SDS-u i kako će se najveća opoziciona partija postaviti prema izbornim rezultatima – tvrde naši sagovornici.\nIzbori 2018 Savez za pobjedu SDS


Postavljena ploča Brisu Tatonu – Nadlanu.com\nPostavljena ploča Brisu Tatonu\nBEOGRAD, 17. septembra 2010. (Beta) – Ubijenom francuskom fudbalskom navijaču Brisu Tatonu u petak je otkrivena spomen ploča u centru Beograda na mestu na kom je na smrt pretučen pre godinu dana.\nNa crnoj ploči, postavljenoj na Obilićevom vencu, zlatnim slovima na srpskom i francuskom jeziku napisano je „U znak sećanja na Brisa Tatona, ljubitelja sporta. Bio je nevina žrtva bezumnog nasilja 17.9.2009. Preminuo 29.9.2009.“\nNa stepeništu kod javne garaže, ispod mermerne ploče vence su položili ambasador Francuske u Srbiji Žan-Fransoa Teral, gradonačelnik Beograda Dragan Đilas i predsednik Skupštine grada Aleksandar Antić.\nĐilas je rekao da će gradska vlast nastaviti da se bori da svako ko šeta Beogradom može slobodno da pokazuje svoja verska, nacionalna i seksulna opredeljenja, kao i to koji klub voli ili ne voli.\nOn je, podsećajući da je više puta apelovao na to da odgovorni za ubistvo Tatona moraju biti kažnjeni, naveo da svedoci u postupku koji se vodi za taj zločin iz straha za svoju bezbednost menjaju iskaze, „što je dokaz da se još uvek nismo izborili sa onim ljudima koji navodono vole svoje klubove, a u stvari to koriste da bi nekog prebili“.


Bioskop: repertoar od 26. aprila do 02. maja | 058.ba\n26. априла 2013.\t058.ba\nANDRIĆGRAD – Od 26. aprila do 02. maja posjetioci Multiplexa „Andrićgrad“ moći će da pogledaju filmove „Ledeno doba 4: Pomeranje kontinenata“, „Mrak Film 5“, „Linkoln“ i „Zaborav“.\nMrak film 5 [18:00]\nDok Građanski rat divlja, američki predsjednik pokušava da izdrži u borbi za ukidanje ropstva, sukobljavajući se sa političkim protivnicima ali i ljudima iz svog kabineta.\nU Spilbergovom filmu vide se četiri poslednja mjeseca Linkolnovog života i uzbudljiva, verno prikazana politička borba za ciljeve koji su oblikovali savremenu globalnu istoriju. Linkoln je prikazan kao državnik, kao otac i suprug, vojskovođa, zabavan pripovedač, usamljen čovjek koji nosi nezamisliv teret istorije i odlučan donosilac odluka.\nIZVORNO IME: Oblivion\nULOGE: Tom Cruise, Morgan Freeman, Olga Kurylenko\nPosle velikog uspjeha sa filmom Tron Legacy, režiser Joseph Kosinski je uspjeo da snimi naučno-fantastični film po svojoj originalnoj priči.\nOblivion prati život Jack-a (Tom Cruise), radnika koji putuje preko uništene planete Zemlje popravljajući naučne sonde i prisjećajući se starih dana pre nego što su vanzemaljci uništili skoro cijelu našu civilizaciju. Njegovu dosadnu rutinu iznenada prekida saznanje da u ruševinama Zemlje i dalje postoji život.


Haradinaj: Srbija na naše tržište može kroz priznanje – Radio Televizija 022 – Stara Pazova\nPredsednik privremene vlade u Prištini Ramuša Haradinaj poručuje da, ako Srbija želi da ponovo uđe na kosovsko tržište, to može, ali nakon priznanja.\nHaradinaj je, u intervjuu bečkom dnevniku “Prese” i nemačkom listu “Štutgarter nahrihten”, kazao da je dijalog posredstvom EU trebalo da vodi do sporazuma sa Srbijom, koje predviđa i priznanje nezavisnosti, što je ostalo bez rezultata.\nepa06230013 Kosovo Prime Minister Ramush Haradinaj answers media questions during a joint press conference in Tirana, Albania, 27 September 2017. Kosovo’s Prime Minister Ramush Haradinaj arrived in Tirana for an one day official visit. EPA-EFE/MALTON DIBRA\nUpitan da li su takse na srpsku robu vredne i opterećenja odnosa sa SAD, on je kazao da Kosovo ima veliko poštovanje prema Americi, ali da je suverena nacija i da su “pojedine odluke sopstvene”.\nIzneo je i svoje razočarenje EU, ukazujući da je Kosovo ispunilo i poslednji uslov Unije za bezvizni režim prihvatanjem sporazuma o demarkaciji sa Crnom Gorom.\nŠto se stanja na Kosovu tiče, 20 godina posle bombardovanja SRJ, ukazao je da je Kosovo tada pretrpelo devastaciju, i da danas nije lako da se aktivira potencijal.\nTagberlin brisel kosovo i metohija nezavisnost pristina ramus haradinaj sporazum vasington\nBoing žurio da prestigne konkurenciju, avioni padali\nOdržan sastanak predstavnika “1 od 5 miliona” i rukovodstva RTV


Najčešća pitanja o životnom ciklusu: hardver\nNAPOMENA: Ova najčešća pitanja su ažurirana 15. aprila 2015.\nPočevši od 15. aprila 2015, sve informacije o garancijama za Microsoft hardver možete da pronađete ovde:\nInformacije o garanciji za Surface potražite na ovoj lokaciji.\nInformacije o garanciji za Microsoft mobilni uređaj potražite na ovoj lokaciji.\nInformacije o garanciji za XBOX One potražite na ovoj lokaciji.\nInformacije o garanciji za XBOX 360 potražite na ovoj lokaciji.\nInformacije o garanciji za Microsoft pribor za računare potražite na ovoj lokaciji.\nInformacije o garanciji za MS Band potražite na ovoj lokaciji.\nMicrosoft softver koji radi na Microsoft hardveru je i dalje podržan u skladu sa postojećim Microsoft smernicama za životni ciklus.\nNa koji način je podržan softver instaliran na Microsoft uređajima?\nMicrosoft životni ciklus za softver ugrađen u uređaj ili neophodan za njegovo korišćenje, kao što su firmveri i upravljački programi, u skladu su sa Microsoft garancijom za odgovarajući uređaj.\nOsim softvera karakterističnog za hardver, Microsoft softver koji se može instalirati na hardverski uređaj, kao što je to operativni sistem Windows koji radi na Surface uređaju, u skladu je sa povezanim Microsoft životnim ciklusom.\nŠta su to smernice za životni ciklus za usluge sa pretplatom koje su deo ekosistema uređaja, kao što su Xbox LIVE i Xbox Music?\nKorisnici dobijaju podršku, ispravke i nove verzije usluga sa pretplatom sve dok plaćaju za te usluge. Kada se završi pretplata korisnika, on gubi mogućnost daljeg korišćenja podrške za proizvod koju pruža ta usluga.\nŠta su to smernice za životni ciklus za softverske aplikacije koje se koriste na hardverskom uređaju, kao što su aplikacije koje se mogu preuzeti?\nPodršku za aplikacije koje se mogu preuzeti obezbeđuje njihov izdavač. Podršku za ponovo distribuirane aplikacije, kao što je Netflix aplikacija na Xbox konzoli, takođe obezbeđuje izdavač.\nŠta su to smernice za životni ciklus za druge Microsoft softverske proizvode ili aplikacije koje predstavljaju deo ponude hardverskog ekosistema? Da li su oni obuhvaćeni životnim ciklusom?\nBilo koji Microsoft softver instaliran ili preuzet na uređaj (znači koji nije ugrađen) regulisan je Microsoft životnim ciklusom za taj softverski proizvod.\nNa koji način ova promena utiče na hardverske proizvode koje proizvodi druga kompanija, a prodaje Microsoft?\nHardverski proizvodi nezavisnih proizvođača koje Microsoft prodaje i distribuira i koji se koriste sa Microsoft proizvodima nisu obuhvaćeni Microsoft garancijama ili smernicama za životni ciklus za softver.


Konkakaf uvodi VAR tehnologiju u nastavku kvalifikacija za SP - SPORTSKI ŽURNAL\nFifa je VAR uvela na Svetskom prvenstvu 2018. godine u Rusiji, a od sezone 2019/20. video tehnologiju koristi i Uefa u Ligi šampiona\nFudbalska konfederacija Severne, Centralne Amerike i Kariba (Konkakaf) saopštila je danas da će se video tehnologija (VAR) koristiti u nastavku tamošnjih kvalifikacija za Svetsko prvenstvo u Kataru.\nVAR će se koristiti u poslednjih šest kola, a biće upotrebljen i na Konkakaf šampionatu za žene ove godine, na kojem će se odlučivati o plasmanu na Svetsko prvenstvo 2023. godine, kao i na Olimpijske igre 2024.\nVideo tehnologija biće u upotrebi i za utakmice Konkakaf prvenstva do 20 godina i u Konkakaf Ligi šampiona.\nPravila Svetske fudbalske federacije (Fifa) omogućuju regionalnim konfederacijama da uvedu video proveru i gol tehnologiju.\nKonkakaf je prošle godine između ostalog uveo VAR na finalu Lige nacija i na Gold kupu.\nFifa je VAR uvela na Svetskom prvenstvu 2018. godine u Rusiji, a od sezone 2019/20. video tehnologiju koristi i Uefa u Ligi šampiona.\nKvalifikacije za Svetsko prvenstvo u Konkakaf zoni nastavljaju se 28. januara.\nDOBRE VESTI: VAR i u baražu\nPredsednik lige: Najbolje rešenje za fudbal je "teniski" VAR\nVAR u polufinalu i finalu Kupa Srbije


Čačak u vrhu po broju nelegalnih objekata - Ozonpress :: internet portal\nČačak u vrhu po broju nelegalnih objekata\nGradovi u kojima se nalazi najveći broj nelegalizovanih stambenih i porodičnih objekata, skoro milion od ukupnog broja, su Kragujevac, Kraljevo, Šabac, Čačak i Leskovac, saopštilo je danas Ministarstvo građevinarstva, saobraćaja i infrastrukture.\nBaza svih nezakonito izgrađenih objekata u Srbiji dostupna je na sajtu Ministarstva građevinarstva, saobraćaja i infrastrukture.\nPomoćnik ministra građevinarstva Darinka Đuran rekla je novinarima da u Srbiji ima više od dva miliona nezakonito izgrađenih objekata i da je proces ozakonjenja pokrenut 16. januara. Prema njenim rečima, za 50 dana popisano je 1,6 miliona nezakonito izgrađenih objekata, čime je završena prva faza tog procesa.\n„Druga faza završava se objavljivanjem ove baze, u kojoj tačno može da se vidi koliko ima nezakonito izgrađenih porodičnih, proizvodnih, stambenih, komercijalnih, ekonomskih objekata u svakoj opštini i gradu“, istakla je Đuran.\nSledeći korak je donošenje rešenja građevinskih inspektora, što je preduslov da bi jedan objekat ušao u proces ozakonjenja, a cilj je da se u naredne tri godine završi čitav proces ozakonjenja.\n„Kada smo 16. januara krenuli da se bavimo ovim, u Srbiji je bilo doneto svega oko 30.000 rešenja o ozakonjenju, a danas je više od 86.000 donetih rešenja“, rekla je Đuran.\nDodala je da je za građane bitno da znaju da će sve što je popisano biti predmet ozakonjenja, jer kako je rekla „ranije su gubili veru da će im objekti biti legalizovani, a sada mogu da vide da je njihov objekat unet u bazu“.\n„Cena takse legalizacije stambenog, odnosno porodičnog objekta je 5.000 dinara, a prema projekcijama, država bi na osnovu taksi trebalo da prihoduje oko 26 milijardi dinara“, istakla je Đuran.\nGradovi u kojima se nalazi najveći broj nelegalizovanih stambenih i porodičnih objekata, skoro milion od ukupnog broja, su Kragujevac, Kraljevo, Šabac, Čačak i Leskovac.\nNaredni korak Ministarstva građevinarstva biće da da unesu i katastarske parcele za svaki pojedinačni objekat, u bazu kako bi „na neki način pružili građanima sigurnost da će se njihov objekat konačno ozakoniti i dobiti realnu tržišnu cenu“.\nRaspisan konkurs Zajednici zajedno\nCigamalac 03/07/2017 u 23:05 Odgovorite\nKrenite u Cacku od samog centra grada, ulica Dr Misovic broj od 11-25 ne znam tacno, nalazi se preko puta cuvene picerije Sicilija (sada kladionice) kuca bez dozvole, uzurpiran trotoar, pesaci ne mogu da prodju vise od 2 godine i niko da resi problem!!!


Odnošenje kabastog smeća - Zrenjaninski\nZRENJANIN – Prolećna akcija iznošenja kabastog otpada počeće 14. aprila i trajaće do 19. maja, saopšteno je iz zrenjaninskog Javnog komunalnog preduzeća “Čistoća i zelenilo”. Akcija će biti organizovana u saradnji sa svim gradskim mesnim zajednicama.\nAkcija traje do 19. maja\n– Primarni cilj jeste da se građani oslobode kabastog otpada u koji spada stari nameštaj, dotrajala bela tehnika i šut, kao i da očiste zajedničke prostorije, dvorišta, podrume, tavane i ostalo. Sekundarni cilj akcije jeste da se spreči eventualno stvaranje divljih deponija, kako u gradu, tako i na svim prilaznim putevima – objašnjava portparolka “Čistoće i zelenila” Danijela Tančić.\nProlećna akcija biće sprovedena tako što će u svakoj mesnoj zajednici biti postavljena po dva kontejnera zapremine 5 kubnih metara, a koje će komunalci prazniti svakodnevno. Takođe, građani koji imaju veće količine kabastog otpada, mogu se obratiti “Čistoći i zelenilu” sa zahtevom da im se ispred kuće ili zgrade postavi kontejner, sve u skladu sa važećim cenovnikom preduzeća.\n– Apelujemo na građane da kabasto smeće ne odlažu u kontejnere za kućni otpad, niti pored njih, jer kamioni autosmećari koji prevoze kućni otpad po svojim konstrukcionim svojstvima nisu u mogućnosti da prime onaj kabasti, koji zbog toga ostane pored kontejnera i narušava izgled našeg grada – poručuje Tančić.\nTagoviDanijela Tančić Javnog komunalnog preduzeća "Čistoća i zelenilo" Mesna zajednica Portal "Zrenjaninski" Zrenjanin\nStanovnici ovog dela grada sutra će četiri sata biti bez struje\nBez sahrana u petak i nedelju


Cetinjanin uhapšen na kapiji ZIKS-a | Kodex.ME\nSvijet Lukašenko: Prisiljeni smo na integraciju sa Rusijom\nOsumnjičen da je član kriminalnog udruženja\nSlužbenici Uprave policije su jutros na izlaznoj kapiji ZIKS-a u Spužu, po nalogu državnog tužioca u Višem državnom tužilaštvu, lišili slobode Filipa Kneževića (30) iz Cetinja.\n22. 08. 2019 - 12:29 Autor: Kodex\nSumnja se da je on član kriminalnog udruženja koje je formirao Filip Bešović.\n"Osnovano se sumnja da je F.K. član kriminalnog udruženja koje je formirao F.B. tokom 2016. godine sa ciljem vršenja teških krivičnih djela protiv života i tijela.Ovo kriminalno udruženje se sumnjiči za izvršenje krivčnog djela teško ubistvo na štetu M.K, krivičnog djela teška tjelesna povreda na štetu O.L i krivičnog djela nedozvoljeno držanje oružja i eksplozivnih materija", saopšteno je iz Uprave policije.\n"Osumnjičeni je priveden državnom tužiocu u Višem državnom tužilaštvu u Podgorici radi daljeg postupanja. Nakon saslušanja državni tužilac je za ovo lice donio rješenje o zadržavanju u policijskim prostorijama do privoda nadležnom sudiji za istragu", saopšteno je iz policije.\n28. 02. 2020 - 08:57\nU Venecueli uhapšeno 11 državljana Crne Gore zbog šverca kokaina 28.02


Vesti - Sindikat predškolskog vaspitanja... | Palo.rs\nSamostalni sindikat predškolskih ustanova uputio je danas pismo predsedniku Vlade Srbije i obavestio ga da će u petak, 20.novembra, protestovati ispred Vlade Srbije, zbog loših materijalnih uslova.\nMinistar finansija Dušan Vujoić najavio je nakon revizije aranžman sa Međunarodnim monetarnim fondom da će plate prosvetnim radnicima biti povećane za četiri odsto.\nSkupština Srbije raspravljala je u četvrtak o isplati jednokratne novčane pomoći od 7.000 dinara za sve zaposlene u osnovnim i srednjim školama, kao i u višem i visokom obrazovanju.\n"Protest će se održati u petak, 20. novembra 2015. godine ispred zgrade vlade sa početkom u 11 sati i trajaće sve dok predsednik vlade Aleksandar Vučić ne primi predstavnike Sindikata na razgovor u vezi sa zahtevima", kaže se u saopštenju Sindikata. Kako se navodi...\nSindikat predškolskog vaspitanja štrajkuje u petak i traži povećanje plat\nSamostalni sindikat predškolskih ustanova uputio je danas pismo predsedniku Vlade Srbije i obavestio ga da će u petak, 20. novembra, protestovati ispred Vlade Srbije, zbog loših materijalnih uslova. "Protest će se održati u petak, 20. novembra 2015. godine ispred...\nPROSVETARI HTELI VIŠE Sindikat obrazovanja Srbije: Bili bismo zadovoljni sa 10.000 do 15.000 dinara\nSindikat: Zaboravljeni u vrtićima\nProsvetarima jednokratna pomoć, a predškolskim ustanovama?\nСО: Уводе немачки језик у вртић\nUtvrditi kriterijume za formiranje ekonomske cene\nMALI I VERBIĆ O CENI VRTIĆA: BG daje i zemlju za privatna obdaništa


Vlada je usvojila Program prevencije, intervencija i resocijalizacije iz oblasti maloljetničke delikvencije za područje Tuzlanskog kantona za period 2016-2019. godinu.\nZvanični statistički pokazatelji kojima raspolaže MUP TK-a pokazuju da je na prostoru Tuzlanskog kantona od 2009. godine do danas broj krivičnih dijela koje su počinjeni od strane maloljetnika u kontinuiranom padu.\nPreventivne aktivnosti MUP-a TK-a u velikoj mjeri su uticale na evidentno smanjenje broja maloljetnih počinilaca krivičnih djela. S tim u vezi prijedlog je da se nastavi s kontinuiranim provođenjem ovih aktivnosti od strane policijskih službenika MUP-a TK-a, uz mogućnost zajedničkog angažovanja i drugih relevantnih institucija i/ili organizacija, sa ciljem da što više mladih ljudi u osnovnim i srednjim školama na području Tuzlanskog kantona bude obuhvaćeno ciljanim edukacijskim predavanjima.\nNosioci izrade Programa su Ministarstvo za rad, socijalnu politiku i povratak TK, Ministarstvo obrazovanja, nauke, kulture i sporta TK, Ministarstvo unutrašnjih poslova TK, Ministarstvo pravosuđa i uprave TK i Ministarstvo zdravstva TK.\nU cilju interresornog i multidisciplinarnog djelovanja u prevenciji, intervenciji i resocijalizaciji u polju maloljetničke delinkvencije, pored resornih ministarstva pozvani su i predstavnici akademske zajednice, pravosudne institucije, centri za socijalni rad i nevladin sektor čiji su predstavnici uključeni u Radnu grupu koja je autor Programa.


Horoskop za petak, 17. april 2015. godine - Penzin\nPočetna Magazin Godine Horoskop za petak, 17. april 2015. godine\nHoroskop za petak, 17. april 2015. godine\nDanas počinje period samopreispitivanja za neke, a za mnoge među nama, prijatan dan biće završen tugom koja leči.\nDanas se Pluton, koji je 2006. godine derangiran i sada pripada patuljastim planetama, okreće i prividno kreće unazad kroz znak Jarca. Bez obzira na svoj status u astronomiji, Pluton ostaje veoma važan u astrologiji.\nOn utiče na neke značajne unutrašnje procese. Kako je izuzetno spor, dugo se zadržava u jednom znaku, te je njegov uticaj jasnije uočljiv tek kada se sagleda čitav jedan duži period ljudskog života.\nPluton je nazvan po starorimskom bogu podzemlja, pa već sama ta činjenica plaši. Njegovi zahtevi za preobražajem izazivaju strah jer, da bi do preobražaja došlo, jedan aspekt mora da se završi. A mi, ljudska bića koje rutina umiruje čak i kada predstavlja kočnicu napretku, mi ne volimo zavšetke, naročito ne one za koje osećamo da su nam nametnuti.\nI zato postoji strah od delovanja Plutona. U znaku Jarca, gde boravi od 2008. pa sve do 2024. godine, Pluton zahteva menjanje struktura, ustaljenih normi. Ruše se tradicije koje se veštački održavaju, a prepoznaje se i priznaje ukorenjivanje drugih koje ranije nisu doživljavane kao takve.\nU periodima kada Pluton putuje retrogradno, njegovo delovanje se okreće ka unutrašnjim procesima. Pluton će se kretati retrogradno do 25. septembra 2015. godine.\nZa pojedince to znači preispitivanje sebe i rad na samotransformaciji. Moramo prvo da osvetlimo podsvesno kako bismo uopšte započeli proces čišćenja starog i dotrajalog.\nOvo svojevrsno veliko spremanje duše neće podjednako osetiti svi. Najviše utiče na one osobe koje u natalnoj karti imaju planete ili uglove na od 12 do 17 stepeni kardinalnih znakova (Ovan, Rak, Vaga i Jarac). Ako nemate urađenu natalnu kartu možete je besplatno i lako uraditi na linku ovde.\nŠto se samog petka, 17. aprila, tiče ovaj dan bi mogao biti prilično aktivan. Mesec na prolasku kroz znak Ovna pojačava uticaj kardinalne energije koja inicira pokretanje.\nUveče će doći u kvadrat sa već retrogradnim, skoro nepokretnim Plutonom. Ovo bi moglo da podstakne buđenje nekih dubokoskrivenih emocija, da uzbudi dušu i čak izazove suze.\nTo bi mogao biti početak velikog prolećnog spremanja. Nekad je dobro pustiti da suze teku i da se odboluje šta se odbolovati mora.\nAli u toku dana ćemo verovatno biti više zaokupljeni spoljnim svetom i taj svet će nam prijati, a mi ćemo blistati u njemu. Otvaraju se mogućnosti za dobre poslove i dobre kontakte.\nUveče, ako se desi promena raspoloženja, treba razmišljati o njoj kao o neophodnoj za neke nove osmehe sutra.\nPomračenje Meseca u znaku Vage\nHoroskop za četvrtak, 16. april 2015. godine


Održana promocija Ilustrovane enciklopedije rok muzike u Vojvodini - Portal Moj Bečej - Bečejske opštine iz ugla građana!\nNaslovna Aktuelne vesti bečejskih opština Kultura Održana promocija Ilustrovane enciklopedije rok muzike u Vojvodini\nOdržana promocija Ilustrovane enciklopedije rok muzike u Vojvodini\nVečeras (13.02.) je u Pozorišnom klubu održana promocija „Ilustrovane enciklopedije rok muzike u Vojvodini 1963-2013” Bogomira Bogice Mijatovića. U prepunom klubu prisustvovala je uglavnom starija publika, a govornici su bili Anđelko Maletić, Goran Obradović i Bogomir Mijatović.[widgetkit id=105]\nOvaj nesvakidašnji događaj ispred Gradskog pozorišta pozdravio je Goran Crnojački rečima da je Bogica Mijatović napravio jedan praktično forenzički rad, ni iz čega, iz materijala koji praktično ne postoji, iz usmenih priča i predanja i čestitao mu je na tome.\nGoran Obradović se prvi obratio prisutnima i iskoristio priliku da se zahvali Gradskom pozorištu i podsetio da je Anđelko Maletić dolazio u Bečej dva puta u veoma kratkom periodu, što znači da se ovde ‘dešavaju neke stvari koje imaju veze sa rokenrolom, što do nedavno nije bilo slučaj. Takođe je istakao da se lično oseća zbunjenim svojom ulogom, jer je doživljava na tri načina – u prvoj kao domaćin mesta gde se dešava događaj, druga je da Bogicu jako dobro poznaje i doživljava ga kao očinsku figuru, najblaže rečeno kao strica, ujaka koji ga je od malena svemu ovome učio, a treća da je i sam deo ove knjige u tri benda, što mu je posebno drago.\nAnđelko Maletić je osim pohvala knjizi uputio reči hvale i prisutnim gostima i istakao da ničega ne bi bilo bez publike, bez obzira na to kakav je bio rokenrol, muzički urednici koji su im pomagali i kakvi god da su bili bendovi. Naglasio je i da mu je o bečejskoj publici Bogica već govorio, ne samo zbog bendova već i zbog onih lepih rok večeri provedenih u Bečeju.\n– Kada sam spoznao da Bogica kao hrčak sakuplja sve podatke o bendovima, znao sam da će iz toga nešto da ispadne, jer sam znao kako radi. Knjiga predstavlja jedan pokušaj da se između prve i poslednje stranice zabeleži istorija onoga što se dešavalo u Vojvodini. Da se ovo nije uradilo sad, mislim da bi već sledeće godine bilo prekasno i da bi mnogo i mnogo vremena prošlo i mnogo vode proteklo Tisom i Dunavom dok se ne bi pojavio čovek takvog znanja, takvog poseda informacija, koje zapravo predstavljaju ono testo od kojeg se može umestiti ovako ukusna knjiga. Ne mogu da ne kažem kako mi je drago što ova knjiga postoji, naglasio je Maletić.\nBogica Mijatović se zahvalio Izvršnom veću autonomne pokrajine Vojvodine, odnosno Ministarstvu kulture koje je obezbedilo pola sredstava za ovu knjigu i svojoj supruzi koja je zajedno sa njim ušla u kredit, inače ove knjige ne bi ni bilo, te se nada da će ovo biti poslednja avantura te vrste, što se tiče njihovih kućnih izdataka.\n– Ova knjiga je plod našeg dugogodišnjeg rada. Svi znamo kakva je situacija u rokenrolu u zadnjih 10 – 20 godina. Svaki list ove knjige je jedna moja lična plaketa ljudima koji su doprineli da ova Vojvodina izgleda malo drugačije od južne Srbije… što kažu ljudi što južnije, to tužnije. Sa druge strane, ovo je podstrek klincima koji sad uzimaju gitare, znak da ih nismo zaboravili. Klincima podstrek, a starijima priznanje za to sto su uradili nešto jako važno za kulturu Vojvodine, zaključio je Mijatović.


tunis Arhive - Admiral Bet SPORT\nPortoriko kroz triler do meča sa Srbijom\nAuthor Nemanja ĐorđevićPosted on 4. septembra 2019. 12:50 4. septembra 2019. 13:05\nReprezentacija Portorika obezbedila je plasman u drugu fazu Mundobasketa u Kini dramatičnom pobedom protiv Tunisa – 67:64 (19:18, 19:14, 14:23, 15:9). Portorikanci su tako obezbedili prolaz iz grupe C, pa...\nAuthor Marko ĐinđićPosted on 2. septembra 2019. 12:28\nOdigrane su još tri utakmice drugog kola grupne faze Svetskog prvenstva u košarci. U grupi A je Venecuela bez većih problema savladala Obalu Slonovače – 87:71. Venecuela je u...\nAuthor Marko KulićPosted on 8. jula 2019. 23:55 9. jula 2019. 00:15\nOdigran je i poslednji meč osmine finala Kupa Afričkih nacija. Selekcija koja se poslednja plasirala među osam najboljih ekipa na Crnom kontinentu jeste Tunis koji je bio bolji nakon...\nMali je "veliki", Angolu eliminisao poraz, Tunis prošao u nokaut fazu\nAuthor Dušan NinkovićPosted on 2. jula 2019. 23:44 2. jula 2019. 23:31\nZavršena je grupna faza Kupa afričkih nacija. Nakon što su odigrana i poslednja dva susreta u njoj, poznati su parovi osmine finala. Večeras je, u terminu od 21 čas,...\nDan odluke u grupi E – Tunis overava plasman u nokaut fazu\nAuthor Marko KulićPosted on 2. jula 2019. 10:20 2. jula 2019. 10:56\nDanas se zatvara grupna faza Kupa Afričkih nacija. Ostalo je da se odigraju mečevi u grupama E i F, a tu je situacija veoma zanimljiva. Naime, u obe grupe...\nDrugi remi Tunisa, Mali na korak od drugog kruga\nAuthor Marko KulićPosted on 28. juna 2019. 18:35 28. juna 2019. 18:43\nU prvom meču današnjeg programa Kupa afričkih nacija, Tunis i Mali su u okviru grupe E igrali nerešeno 1:1. Nakon dva kola nijedna od ove dve ekipe nema poraz,...


ProAuto – Danas započenju radovi na rekonstrukciji tunela Crnaja\nJan 11, 2021 Adnan Huseinagić Bh aktuelnosti, Vijesti 0\nJEDNA AGONIJA ĆE ZAMIJENITI DRUGU – PRIPREMITE SE NA KILOMETARSKE KOLONE I NA VIŠESATNA ČEKANJA\nOd danas počinju pripremni radovi na dugoočekivanoj i najavljivanoj rekonstrukciji tunela Crnaja na magistralnoj cesti M17, dionica Konjic – Jablanica, saopštili su iz JP Ceste Federacije BiH doo Sarajevo.\nNakon što izvodač radova dobije saglasnost na režim preusmjerenja saobraćaja od nadležnog ministarstva, saobraćaj kroz tunel će se početi odvijati naizmjenično, jednom saobraćajnom trakom, i biće regulisan svjetlosnom signalizacijom. O datumu stupanja na snagu režima preusmjerenja saobraćaja javnost će biti pravovremeno informisana.\nS obzirom na stanje tunela Crnaja i neophodnost radova na njegovoj rekonstrukciji, te posebno imajući na umu sigurnost učesnika u saobraćaju koji se kreću ovom cestvnom dionicom, iz JP Ceste Federacije BiH apeliraju na strpljenje i maksimalno razumijevanje nužnosti radova koji će se izvoditi.\nCeste, Crnaja, Izgradnja, JP Ceste FBiH, M17, Tunel, Tunel Crnaja\nGenesis GV80 - sada u Americi, uskoro i u Evropi [Galerija i Video] Jeep Wrangler Van - za sada samo render [Galerija]\nTVR: Čuveni proizvođač u borbi za...\nU novembru Škoda u BiH ostvarila...


FIFA Oznaka - Stranica 2 od 23 - MaxBet Sport\nSvi članci sa oznakom "FIFA"\nOSTALE LIGE FUDBAL pre 2 meseca\nBivši prvi čovek južnoameričkog fudbala ostaje u zatvoru\nBivši prvi čovek južnoameričkog fudbala, Huan Anhel Naput, ostaće u zatvoru u SAD, pošto je savezni sudija odbio zahtev da ga pusti uz kauciju. BELORUSIJA: Kladionica...\nKoronavirus pre 2 meseca\nPredsednik Svetske fudbalske federacije (FIFA) Đani Infantino izjavio je da će taj sport biti totalno drugačiji kada se završi pandemija koronavirusa. U petak od 18 igraju...\nStranica 2 od 23‹ Prethodno123456Sledeće ›Poslednje »\nGrobari na Koroman pružio podršku miljeniku “grobara”\nGrobari na RAT SE NASTAVLJA Koroman opet o Zvezdi: Napravio sam vam 5.000.000 evra, stižem na Marakanu po povišicu\nGoran na Bertomeu za MaxBet sport: Razumem frustraciju Partizana, ali nije bilo moguće da igra Evroligu! ABA liga će uvek imati predstavnika\nGrobari na Bertomeu za MaxBet sport: Razumem frustraciju Partizana, ali nije bilo moguće da igra Evroligu! ABA liga će uvek imati predstavnika


BANJALUKA, Predsjednik Saveza nezavisnih socijaldemokrata (SNSD) Milorad Dodik izjavio je da očekuje da bi za petnaestak dana mogao da bude potvrđen sastav Savjeta ministara BiH, a da se u međuvremenu riješi preostali dio paketa u vezi sa zakonima o popisu i o sistemu državne pomoći BiH.\nDodik je nakon razgovora sa predsjedavajućim Savjeta ministara BiH Vjekoslavom Bevandom u Banjaluci rekao da budući Savjet ministara očekuje hitna deblokada zastoja plaćanja inoobaveza, dodajući da je taj nepotreban zastoj nastao usljed nerazumljivih stavova pojedinaca.\nOn je istakao da će uspjeh budućeg Savjeta ministara zavisiti od toga koliko će se uspješno baviti ekonomskim pitanjima i problematikom u okviru nadležnosti BiH.\n“To obavezno podrazumijeva koordinaciju sa ostalim nivoima vlasti”, rekao je Dodik novinarima.\nBevanda je rekao da je dogovor lidera šest političkih partija jasan i da bi Savjet ministara trebalo da ga slijedi. Srna\nTagovi: milorad dodiksavjet ministaravjekoslav bevanda


javni radovi – KRUŠEVAC.LINK\nOvde si trenutno: Home / javni radovi\nGradonačelnik Jasmina Palurović i direktor kruševačke filijale Nacionalne službe zapošljavanja Predrag Marković, potpisali su Sporazum o realizaciji programa Javnih radova. Za ovu meru aktivne politike zapošljavanja iz budžeta Grada su izdvojena sredstva u iznosu od 4 miliona dinara. Potpisivanju je prisustvovao i zamenik gradonačelnika Aleksandar Jovanović. Grad Kruševac i Nacionalna služba za zapošljavanje raspisaće Javni […]\nU Кabinetu gradonačelnika, potpisan je Sporazum između Nacionalne službe zapošljavanja – Filijala Кruševac i Grada Кruševca, a koji se odnosi na učešće Grada u realizaciji mera aktivne politike zapošljavanja (javni radovi) predviđenih Lokalnim akcionim planom zapošljavanja za 2019.godinu. Sporazum su potpisali gradonačelnik Jasmina Palurović i direktor kruševačke Filijale NSZ, Predrag Marković, uz prisustvo predsednika Skupštine […]


Saslušanje članova Vijeća za nacionalnu bezbjednost do kraja jula - Vijesti.me\nINICIJATIVU PODNIJELO PET ODBORNIKA\nSaslušanje članova Vijeća za nacionalnu bezbjednost do kraja jula\nOdbor je danas saslušao vrhovnog državnog tužioca Ivicu Stankovića, ministra unutrašnjih poslova Gorana Danilovića i direktora ANB-a Dejana Peruničića na temu nerasvijetljenih ubistava u Crnoj Gori, a na sjednici je razmatrana i informacija o aktuelnoj bezbjednosnoj situaciji u i Kotoru\nPredsjednik Odobra za odbranu i bezbjednost: Mevludin Nuhodžić\nOdbor za odbranu i bezbjednost saslušaće do kraja redovnog skupštinskog zasjedanja članove Vijeća za nacionalnu bezbjednost u vezi sa Izvještajem vijeća koji, kako tvrde iz opozicije, sadrži zabrinjavajuće i uznemiravajuće konstatacije.\nInicijativu za to kontrolno saslušanje podnijelo je ranije pet poslanika.\nOdbor je danas saslušao vrhovnog državnog tužioca Ivicu Stankovića, ministra unutrašnjih poslova Gorana Danilovića i direktora ANB-a Dejana Peruničića na temu nerasvijetljenih ubistava u Crnoj Gori, a na sjednici je razmatrana i informacija o aktuelnoj bezbjednosnoj situaciji u i Kotoru.\nPredsjednik Odbora Mevludin Nuhodžić kazao je novinarima nakon sjednice da su, većinom glasova, usvojeni posebni zaključci za obje tačke dnevnog reda.\nU zaključcima u vezi sa prvom tačkom navodi se da Odbor od državnih organa nadležnih u postupcima rasvjetljavanja krivičnih djela ubistava u prethodnom periodu, zahtijeva nastavak aktivnosti u cilju postizanja boljih rezultata u razrješenju svih postojećih slučajeva.\nOcijenjeno je da je potrebna puna međuresorska saradnja između vrhovnog državnog tužioca, Ministarstva unutrašnjih poslova, ANB-a i drugih državnih organa u rasvjetljavanju tih krivičnih djela.\nOdbor je, kako se navodi, konstatovao potrebu za poboljšanjem ukupnih kapaciteta državnih organa nadležnih u toj oblasti, i insistira na blagovremenom planiranju finansijskih sredstava za unaprjeđenje materijalnih i ljudskih resursan koji će doprinijeti postizanju boljih rezultata.\n„Uvažavajući visok stepen društvene opasnosti krivičnog djela ubistvo, i stim u vezi podrivanja temeljnog prava na život u Crnoj Gori, Odbor će u predstojećem periodu, na bazi izvještaja i informacija subjekata parlamentarnog nadzora, cijeniti potrebu za nastavkom kontrolnog saslušanja po predmetnoj temi“, kaže se u zaključcima.\nOdbor je konstatovao da je bezbjednosna situacija u opštini Kotor posljednjim događajima narušena, i da je potrebno pojačati profesionalne aktivnosti koje će dovesti do potpune stabilizacije bezbjednosne situacije u toj opštini, što zahtijeva punu koordinaciju i efikasno djelovanje svih činilaca bezbjednosnog sistema.\nUz konstataciju da su kadrovski kapaciteti u Odjeljenju bezbjednosti Kotor, Centru bezbjednosti Herceg Novi, u okviru Stanice Kriminalističke policije i Stanice policije ograničeni, Odbor je ocijenio neophodnim pokretanje procedure za popunu upražnjenih mjesta u što skorijem roku, kao i iniciranje izmjena Pravilnika u unutrašnjoj organizaciji i sistematizaciji radnih mjesta, na bazi detaljne analize realnih potreba.\n„Odbor od učesnika sjednice, kao rezultat planskih i kontinuiranih aktivnosti iz prehodnog perioda, očekuje postizanje boljih rezultata u najskorijem roku u cilju onemogućavanja djelovanja organizovanih kriminalnih grupa koje predstavljaju prijetnju po bezbjednosni ambijent u opštini Kotor i šire“, navodi se u zaključcima.\nPoslanica Socijalističke narodne partije Snežana Jonica kazala je da je glasala protiv zaključaka Odbora.\n„Zbog toga što smatram da zahtjevi Odbora, iskazani u zaključcima, ne mogu biti realizovani dok je na čelu Uprave policije Slavko Stojanović, što sam i danas ponovila ministru nadležnom za inicijativu za njegovu smjenu“, kazala je Jonica.\nPoslanik Demokratskog fronta Nebojša Medojević rekao je da su se predstavnici tog političkog saveza danas, poslije dužeg bojkota, vratili na sjednicu Odbora.\n„Prije svega zbog podrške inicijativi kolege (Velizara) Kaluđerovića da se raspiše kontrolno saslušanje članova Vijeća za nacionalnu bezbjednost – Mila Đukanovića, Duška Markovića, vrhovnog i specijalnog tužioca zbog veoma zabrinjavajuće i uznemiravajuće konstatacije koju smo pročitali u Izvještaju Vijeća“, naveo je Medojević.\nOn je rekao da su iz te konstatacije u DF-u zaključili da je došlo do potpunog raspada sistema državne vlasti, do svojevrsnog „puzećeg državnog udara“ i do apsolutnog konflikta između državnih institucija nadležnih za borbu protiv organizovanog kriminala i korupcije.\n„Inicijativa je prihvaćena, i Odbor će izvršiti kontrolno saslušanje članova Vijeća na okolnosti koje su evidentirane u izvještaju, a o čijim detaljima ne možemo javno da pričamo zbog stepena tajnosti, ali kao političari možemo da kažemo da se radi o veoma zabrinjavajućim konstatacijama“, kazao je Medojević.


Istočnoevropske zemlje zabrinute padom proizvodnje vozila u Nemačkoj › Made-in-Germany.rs\nIstočnoevropske zemlje zabrinute padom proizvodnje vozila u Nemačkoj\nAktuelno usporavanje nemačke ekonomije, praćeno padom proizvodnje automobila, izazvalo je prilično zabrinutosti u zemljama Centralne i Istočne Evrope (CIE), kojima je automobilski sektor od suštinskog značaja, navodi se u analizi Erste grupe.\nKako pokazuju junski podaci, godišnja proizvodnja vozila u Nemačkoj je zabeležila oštar pad na 4,7 miliona jedinica, ili za oko milion manje u odnosu na prosečnu godišnju proizvodnju u periodu 2015-2017. godina i bliži se niskim nivoima iz 2009. godine. U austrijskoj grupaciji se pitaju da li je na pomolu nova kriza, budući da “najnoviji pad proizvodnje automobila, kako u pogledu brzine tako i obima, izrazito podseća na stanje iz 2009. godine?“.\nIz Erste grupe, ipak, šalju umirujuće poruke, jer su, kako tvrde, uočljive velike razlike između aktuelnog stanja i onog od pre deset godina. Pad proizvodnje automobila je u 2009. bio rezultat negativnog udara na strani tražnje, prouzrokovanog rastom nezaposlenosti, smanjenjem dohotka domaćinstava i velikog preokreta kreditnog impulsa, dok se sada ništa od toga ne dešava, što ukazuje da aktuelni pad nije u potpunosti uslovljen ekonomskim ciklusom, navodi se u analizi.\nOpadanje prodaje automobila na dizel, a porast prodaje električnih vozila, značajna je promena koja može u velikoj meri objasniti nedavni pad ukupne prodaje. U prvoj polovini ove godine registracija novih dizelaša je u EU opala za 17 posto međugodišnje, dok je u 2018. opala za 18 posto. Manje novih registracija vozila u EU već neko vreme je isključivo podstaknut padom potražnje za dizel automobilima, ističe se u studiji i navodi da je u drugom kvartalu 2019. udeo dizel automobila u novim registracijama opao na 31 posto, znatno ispod najviše vrednosti od 55 posto dostignute 2012. godine.\nNakon „dizelgejt” skandala i uvođenja strožijih standarda za emisije izduvnih gasova, postalo je jasno da se doba dizelaša bliži kraju. Iako još uvek nisu sasvim zabranjeni, kod kupaca je prisutna negativna percepcija i velika dilema da li će u budućnosti uopšte moći da koriste dizelaše bez ograničenja.\nU Sektoru za istraživanje Erste grupe ističu da se u ekonomijama zemalja CIE oko 10 posto dodate vrednosti i šest do devet posto radnih mesta direktno ili indirektno može povezati sa automobilskom industrijom, s obzirom na to da je gotovo četvrtina automobila proizvedenih u EU sastavljena u zemljama CIE. Sa godišnjom proizvodnjom od oko četiri miliona automobila, ovaj region je u EU drugi proizvođač po veličini, posle Nemačke, pa su proizvođači automobila i dobavljači iz ovih zemalja važan deo automobilskih globalnih lanaca vrednosti (GVC), a posebno nemačkog.\nIstraživači Erste grupe u narednih pet godina očekuju znatne promene u strukturi proizvodnje automobila u Evropi, budući da bi odlaganje kupovine automobila, u išcekivanju većeg izbora električnih modela po pristupačnim cenama, moglo privremeno da umanji ukupnu potražnju i proizvodnju. Kako napominju, pravi početak doba električnih vozila se očekuje tek nakon 2025. godine.\nOd MiG na 25/09/2019 / AKTUELNO / Ostavite komentar\nU Beogradu počeo Sajam grafičke industrije „Grafima 2019“\nU Novoj Pazovi počinje 13. Regionalni sajam privrede


Mile Cvik uz 5.000 aktivnih korisnika predstavio nove pakete - sledi širenje na region\nVladimir (levo) sa timom na nedavno održanom BG Car Show (sajmu automobila) u Beogradu.\nSa rastućom mrežom partnera od 64 auto servisa koji pokrivaju čitavu Srbiju, od šlep službe, preko vulkanizera do auto bravara, Mile Cvik je majstor za sve vrste kvarova na automobilu i dostupan je bilo kad i bilo gde na teritoriji Srbije. Inače, čitav servis funkcioniše kroz mobilnu aplikaciju.\nVladimir Šijaković, idejni tvorac mobilne aplikacije sa kojim smo imali priliku da razgovaramo u velikom intervjuu sredinom prošle godine, uvideo je potrebu za digitalizacijom sistema pružanja pomoći na putu kad mu je 2015. godine u nekoliko navrata stao automobil:\nTri puta su mi šlepovali auto. Anlaser, pa vodena pumpa, pa je na kraju pukao kaiš. Svaki put je obrazac bio isti. Traženje usluge na Internetu, zvanje raznih brojeva, dogovaranje oko cene, ko zna koliko poziva radi sporazumevanja oko moje lokacije, traženje bankomata kako bih platio kešom. Poželeo sam da napravimo aplikaciju koja rešava sve te probleme, a celu proceduru učinimo bržom i efikasnijom.\nPaketi za pomoć na putu kao nova opcija\nKad se na putu dogodi nepredviđen kvar, dovoljan je jedan klik za odabir usluge. Mobilna aplikacija tada korisnika povezuje sa najbližim serviserom i prikazuje fiksnu cenu usluge, uz mogućnost plaćanja karticom ili kešom. Nakon što korisnik prihvati uslugu, aplikacija šalje vremenski okvir u kom može da očekuje pomoć, kao i realni prikaz kretanja servisera koji dolazi na njegovu lokaciju.\nNove usluge startapa iz Srbije, kao i članski paket, predstavljeni su na nedavno završenom sajmu automobila u Beogradu.\nNa pitanje Netokracije koje se odnosilo na nove usluge pomenutog servisa i koje benefite bi korisnici mogli da imaju od istih, Vladimir nam otkriva da pored putnog osiguranja koje je uvedeno kao poseban proizvod u saradnji sa Generali osiguranjem, novost predstavljaju paketi pomoći na putu ali i popusti za svakog korisnika prema automobilu koji vozi.\nPaketi za pomoć na putu omogućavaju korisnicima da za male iznose prebace rizik i nepotrebne troškove na nas kao servis. Korisnicima smo omogućili da kupe Pakete za pomoć na putu koji sadrže više servisa kombinovano i to na periode od 3, 6 i 12 meseci.\nNovost predstavlja i tzv. Lični paket koji se ne vezuje za automobil, već za korisnika i daje mogućnost da ljudima koji imaju više automobila (službeni i lični) pruži osećaj sigurnosti ma gde bili, imaju pokriće za usluge šlepovanja, praznog akumulatora, gubitka ključa, probušene gume ili nestanka goriva pa čak i refundacije taksi prevoza za period od 12 meseci.\nSklopljen ugovor o partnerstvu sa Goodyear-om\nUkoliko govorimo o dodatnim ponudama i popustima, Vladimir napominje da ono što nedostaje na tržištu jeste mogućnost da auto servisi u lokalu mogu obavestiti svoje redovne ili potencijalne korisnike o servisnim akcijama. Sa druge strane korisnici nemaju vremena da traže popuste ili akcije u par dana kad neki od osnovnih servisa treba da se završi.\n„Na ovaj način i servisi i korisnici dobijaju informacije koje su vezane za automobil koji korisnik vozi. Primera radi, recimo korisnici koji voze određeni brend automobila biće obavešteni o servisnim akcijama za taj isti brend automobila u lokalu i sami će odabrati da li žele da iskoriste određeni popust ili servisnu akciju u nekom periodu“, dodaje Šijaković.\nTim koji stoji iza pomenutog servisa u narednom periodu planira širenje na region ali i saradnju sa većim brojem kompanija.\nVladimir nam otkriva i da je pre nastupa na Međunarodnom sajmu automobila u Beogradu potpisan ugovor sa kompanijom Goodyear u Evropi i sa Vulco franšizom u Srbiji, sa ciljem da se uključi 60 servisa za vulkanizerske usluge širom Srbije. Ovo je, kako on kaže, potvrda velikog uspeha, upravo iz razloga što je Goodyear prepoznao potencijal saradnje sa jednim startapom u malom okruženju kao što je Srbija. Međutim, kako stoje stvari sa korisnicima?\nBlizu smo prvih 5.000 korisnika u Srbiji i taj broj raste svakodnevno. Feedback sa njihove strane je veoma pozitivan sa različitim komentarima koji se uglavnom fokusiraju na to šta se sve vlasnik automobila može uraditi putem jedne aplikacije. Želim da napomenem da nam je veoma bitno zadovoljstvo korisnika kao i sve ideje koje stižu sa njihove strane. Upravo je kreiranje ličnog paketa pomoći na putu bio predlog od strane više korisnika koji su veoma zadovoljni našim rešenjem.\nSledi širenje servisa na region\nKomentarišući nastup na pomenutom Međunarodnom sajmu automobila u Beogradu, Vladimir napominje da ovakav događaj predstavlja idealnu priliku da se što više ljudi upozna sa proizvodom i uživo sazna odgovore na najčešće postavljena pitanja, za koja su potrebna dodatna objašnjenja. Prema njegovim rečima, mnogo kompanija želi saradnju u sledećem periodu, a na čitavom timu je da sve to isprati sa novim razvojem i novim akcijama koje bi bile plasirane korisnicima.\nZa kraj, naš sagovornik kaže da je jedan od planova u narednom periodu pre svega širenje po regionu i prerastanje u jedinstvenu platformu za vozače. „Pripremamo dosta novosti u narednom periodu, pa čak i uključivanje internacionalnih kompanija na platformu kako bi svim korisnicima omogućili izbor najboljih rešenja za svakog pojedinačno. Razmišljamo i o uvođenu elektronske servisne knjižice, gde će korisnici na jednostavan način voditi računa o svojim kolima. Ostavićemo takođe još par iznenađenja za letnji period i sezonu ispred nas“, zaključio je na kraju Vladimir.


Novi Sad, 27. jun 2018. - Potpredsednik Pokrajinske vlade i pokrajinski sekretar za privredu i turizam, Ivan Đoković, primio je delegaciju iz Sjedinjenih Američkih Država, predstavnike osiguravajuće kompanije ,,Brotherhood Mutual“, predstavnike ,,Do It Best“, najvećeg svetskog lanca maloprodajnih objekata gotovih proizvoda, kao i predstavnike korporativnog sektora i preduzetnike. Učesnici susreta bili su direktor Razvojne agencije Vojvodine, Nikola Žeželj, predstavnici Pokrajisnkog sekretarijata za poljoprivredu, vovodprivredu i šumarstvo i Skupštine AP Vojvodine.\nSusret je realizovan sa ciljem da se članovi delegacije upoznaju sa investicionim potencijalima AP Vojvodine i mogućnostima investiranja, sa posebnim osvrtom na ,,startap“ preduzeća. Učesnik susreta bio je i potpredsednik za finansije i finansijski direktor kompanije ,,Do It Best“, Daglas J. Rot (Douglas J. Roth, CPA), koji je ukazao na veliko interesovanje američkih ulagača za mogućnosti i potrebe uspostavljanja predstavništava kompanija iz lanca trgovina ove korporacije.\n,,Brotherhood Mutual“ je američka osiguravajuća kuća sa kancelarijom u Saveznoj državi Indijana, koja prevashodno sarađuje sa verskim, obrazovnim i srodnim institucijama, kao i sa privrednim sektorom, pružajući usluge osiguranja za preko 150.000 klijenata širom Sjedinjenih Država, sa tendencijom učešća i na svetskim tržištima. Predsednik ove osiguravajuće kuće, Mark Robinson, koji je na njenom čelu već čitavu deceniju, istakao je važnost razmene iskustava i informacija koje utiču na dalji tok pregovora i poslovnu politiku svih zainteresovanih strana sa intencijom ulaganja kapitala u Vojvodinu.\nPredstavnici američkih kompanija koje posluju u oblasti prehrambene, proizvodne i kozmetičke industrije, bili su posebno zainteresovani za oblast pčelarstva u Vojvodini, s obzirom na rastući problem u Sjedinjenim Državama po pitanju evidentnog smanjenja broja pčelinjih kolonija. Razmena znanja iskusnih pčelara iz Srbije i sa teritorije AP Vojvodine, kao i pčelarskog klastera, prvi je korak u saradnji u kreiranju izvozne politike u okviru ove značajne poljoprivredne grane.\nPotpredsednik Đoković je naglasio da je saradnja sa potencijalnim partnerima iz Sjedinjenih Američkih Država, na svim poljima i svim nivoima, od izuzetne važnosti za unapređenje poslovne klime, privrednog i poljoprivrednog sektora, kao i oblasti preduzetništva. Ovom prilikom je predstavljen pionirski poduhvat Pokrajinskog sekretarijata za privredu i turizam u okviru podsticajnih mera namenjenih kreativnoj ekonomiji i socijalnom preduzetništvu, za koje postoji veliko intersovanje, a koji podstiču inovativnost i socijalno odgovorno ponašanje u poslovanju.


„Novakove suze su lažne“: Francuski psiholog šokirao sportsku javnost\nFrancuski psiholog Izabel Inšap, koju je novinar L'Ekipa Roman Lefebr pozvao da prokomentariše suze Novaka Đokovića u finalu US opena, smatra da je najbolji teniser sveta lažirao emocije kako bi dobio simpatije navijača u Njujorku.\nKada pomislite da mediji ne mogu niže, tu je tekst Romana Lefebra koji je analizirao emocije Novaka Đokovića u tekstu „Đokovićeve suze – iskrene ili lažne“.Srpskog tenisera su u finalu US opena preplavile emocije nakon što ga je publika na stadionu „Artur Eš“ podržavala kao nikada pre, te je zaplakao pre poslednjeg gema, a i tokom ceremonije dodele trofeja. Đoković je ove emocije objasnio time što nikada u životu nije imao takvu podršku u Njujorku, te je, iako je izgubio, najsrećniji čovek na svetu. To je bio povod za Lefebra da napiše pomenuti tekst i da bi dobio na težini našao je dva psihologa sa različitim stavom. Meriem Salmi istakla je da su Novakove emocije bile iskrene, dok je Izabel Inšap rekla da se radi o lažnoj predstavi.„Nisam mu poverovala ni sekundu, pokušao je da uzdrma publiku, da potom napravi veliki govor i da kaže da je publika ta koja je važna. Ne znam da li ste mu videli lice kada se vratio posle pauze. Nije više plakao“, rekla je Inšap aludirajući na pauzu pred pretposlednji gem.Francuski psiholog kaže da je Đoković tim potezom želeo da poremeti Medvedeva i preuzme inicijativu nad duelom.„Mislim da je njegov ego doživeo takav udarac da je isprobao šahovsku strategiju, misleći da će Medvedev popustiti ako se dogodi nešto što ne može da podnese. To je uradio da bi preokrenuo meč“, dodala je ona.Jedno od pravila u novinarstvu je da kada se bavite nekom temom, uvek bi trebalo da imate dve strane koje će argumentovano izneti svoje stavove, i to je francuski novinar uradio, s tim je ovde problem to što uopšte nije bilo potrebe baviti se tuđim, iskrenim, emocijama.Jer, ako ovo nije iskreno – onda ne živimo u istom svetu.► Momenat koji boli više od poraza /video/► Đoković u suzama poručio Amerikancima: Dotakli ste moju dušu /video/► Novak se slomio pa napustio konferenciju: Nedostaju mi deca, pritisak je bio ogroman\n© AFP 2021 / KENA BETANCURNovak Đoković plače – US open\nKada pomislite da mediji ne mogu niže, tu je tekst Romana Lefebra koji je analizirao emocije Novaka Đokovića u tekstu „Đokovićeve suze – iskrene ili lažne“.\nSrpskog tenisera su u finalu US opena preplavile emocije nakon što ga je publika na stadionu „Artur Eš“ podržavala kao nikada pre, te je zaplakao pre poslednjeg gema, a i tokom ceremonije dodele trofeja.\nĐoković je ove emocije objasnio time što nikada u životu nije imao takvu podršku u Njujorku, te je, iako je izgubio, najsrećniji čovek na svetu.\nTo je bio povod za Lefebra da napiše pomenuti tekst i da bi dobio na težini našao je dva psihologa sa različitim stavom. Meriem Salmi istakla je da su Novakove emocije bile iskrene, dok je Izabel Inšap rekla da se radi o lažnoj predstavi.\n„Nisam mu poverovala ni sekundu, pokušao je da uzdrma publiku, da potom napravi veliki govor i da kaže da je publika ta koja je važna. Ne znam da li ste mu videli lice kada se vratio posle pauze. Nije više plakao“, rekla je Inšap aludirajući na pauzu pred pretposlednji gem.\nFrancuski psiholog kaže da je Đoković tim potezom želeo da poremeti Medvedeva i preuzme inicijativu nad duelom.\n„Mislim da je njegov ego doživeo takav udarac da je isprobao šahovsku strategiju, misleći da će Medvedev popustiti ako se dogodi nešto što ne može da podnese. To je uradio da bi preokrenuo meč“, dodala je ona.\nJedno od pravila u novinarstvu je da kada se bavite nekom temom, uvek bi trebalo da imate dve strane koje će argumentovano izneti svoje stavove, i to je francuski novinar uradio, s tim je ovde problem to što uopšte nije bilo potrebe baviti se tuđim, iskrenim, emocijama.\nJer, ako ovo nije iskreno – onda ne živimo u istom svetu.\nBrate, raspao sam se 💔💔 pic.twitter.com/Em5asLpC8J\n► Momenat koji boli više od poraza /video/\n► Đoković u suzama poručio Amerikancima: Dotakli ste moju dušu /video/\n► Novak se slomio pa napustio konferenciju: Nedostaju mi deca, pritisak je bio ogroman\n14 Septembar, 11:0114\n14 Septembar, 11:0413


I. Đ. 24. januara 2017. 08:19\nRepublikanci u američkom Predstavničkom domu predložili su rezoluciju po kojoj bi SAD trebalo da napuste Ujedinjene nacije.\nRezolucijom koju je predložio Majk Rodžers traži se potpuno povlačenje SAD iz UN, kao i da svetska organizacija premesti svoje sedište iz Njujorka. Takođe se zahteva obustava svih američkih aktivnosti u Svetskoj zdravstvenoj organizaciji, prenosi RT.\nRodžers i drugi republikanci više puta su isticali da američki poreski obveznici ne treba da plaćaju organizaciju koja ne promoviše interese SAD. Rezolucija, koja je predložena 3. januara, prošla je ispod rada medija i javnosti, a u slučaju da bude usvojena biće potrebne dve godine za njeno sprovođenje.\n„Predsednik će okončati svako članstvo SAD u Ujedinjenim nacijama, u svakom organu, agenciji, komisiji ili nekom drugom telu UN. Misija SAD pri UN se zatvara“, navodi se u rezoluciji.\nRodžers je pokušao da progura sličnu rezoluciju 2015. godine, ali bez uspeha.


Beta 11. januara 2019. 15:25\nPROKUPLJE, 11. januara 2019. (Beta) – Irena Ivić Drobnjak, vozač gradskog autobusa koja je u Americi spasila dvogodičnje dete koje je gotovo golo i boso trčalo kraj kolovoza, je Prokupčanka a njen životni put daleko od rodnog kraja počeo je 1999. kada je potražila bolji život u Sjedinjenim američkim državama.\n„Koliko se sećam moja tetka je davno otišla u Ameriku u potrazi za boljim životom, kaže za agenciju Beta Irenin bratanac Vuk Drobnjak, profesor violine u Muzičkoj školi Kornelije Stanković u Prokuplju.\n„Kako bi našla posao morala je prvo da nauči jezik a onda i da vozi jer je najlakše za naše iseljenike bilo zaposliti se kao vozač kamiona“, kaže Vuk i ističe da mnogi Prokupčani u Americi voze kamione.\n„Da dobije posao vozača kamiona u Americi pomogla joj je i srećna okolnost jer je na dobila na lutriji zeleni karton“, seća se Vuk .\n„Pokazalo se da je njena odgovornost i predanost poslu bila veoma važna pa su joj poverili vožnju školskog autobusa, gde je najbolje došla do izražaja njena humanost i ljubav prema deci koju je sad celom svetu pokazala“, kaze Vuk.\n„Ponosan sam na svoju tetku što je pokazala toliku humanost i požrtvovanost i dala primer Amerikancima a posebno što je spasila dete emigranata, koji su, kako sam čuo pobegli od rata iz Mjanmara“, ističe Vuk Drobnjak.


POTVRĐENO: Đanluiđi Bufon se vratio kući, navijači slave | Novosti.rs\nOn je za ovaj tim branio 1995. godine sa samo 17 godina, sve do 2001. kada je prešao u Juventus.\nNJegov transfer u Juventus iznosio je iznosio 100 milijardi lira, što je bilo oko 52 miliona evra čime je postao najskuplji golman na svetu.\nU svojoj sjajnoj karijeri oborio je mnoge rekorde, sa Juventusom je osvojio 21 trofej, a za Italijansku reprezentaciju branio je u 176 utakmica, po čemu je rekorder.\nSerija A italijanski fudbal FK Juventus FK Parma Đanluiđi Bufon\nĐENARO Gatuzo napustio je Napoli nakon što nije uspeo da odvede klub u Ligu šampiona. Uprava tima iz Napulja je ekspresno reagovala i pronašla zamenu za temperametnog stručnjaka.


10 najboljih hotela u blizini: Morolo Station - TripAdvisor\nTurizam u Morolo\nHoteli u Morolo\nNoćenja s doručkom u Morolo\nRestorani u Morolo\nAktivnosti u Morolo\nSvi hoteli u Morolo\nHoteli u blizini: Chiesa Collegiata di Santa Maria\nHoteli u blizini: Frosinone Station\nHoteli u blizini: Ceccano Station\nFid o putovanjima: Morolo\nNajbolji hoteli u blizini: Morolo Station\nNoćenja s doručkom i pansionijoš 522\nKuća na selujoš 61\nDoručak je uključen71\nPrikladni za porodicu100\n172 od 10.000 objekata odgovaraju vašim filterima. Obriši sve filtere\nUdaljenost od: Morolo StationPrvo pogledajte objekte najbliže centru koji imaju potvrđene raspoložive kapacitete za izabrane datume kod naših partnera\nFiltrirajHoteli50 km od lokacije Morolo Station\nUdaljenost od: Morolo Station\n6,2 km od: Morolo Station\nBr. 1 u pogledu odnosa cena/kvalitet od 135 hotela u Morolo\n14,3 km od: Morolo Station\nBr. 2 u pogledu odnosa cena/kvalitet od 135 hotela u Morolo\n7,3 km od: Morolo Station\nBr. 3 u pogledu odnosa cena/kvalitet od 135 hotela u Morolo\nVia Giovanni Agusta 10, 03100 Frosinone, Italija\n9,4 km od: Morolo Station\nBr. 4 u pogledu odnosa cena/kvalitet od 135 hotela u Morolo\n6,5 km od: Morolo Station\nBr. 5 u pogledu odnosa cena/kvalitet od 135 hotela u Morolo\nBr. 6 u pogledu odnosa cena/kvalitet od 135 hotela u Morolo\n14,1 km od: Morolo Station\nBr. 7 u pogledu odnosa cena/kvalitet od 135 hotela u Morolo\nBr. 8 u pogledu odnosa cena/kvalitet od 135 hotela u Morolo\nVia del Plebiscito 49, 03100 Frosinone, Italija\n13,4 km od: Morolo Station\nBr. 9 u pogledu odnosa cena/kvalitet od 135 hotela u Morolo\nVia Prenestina, 31, 03014 Fiuggi, Italija\nBr. 10 u pogledu odnosa cena/kvalitet od 135 hotela u Morolo\nBr. 11 u pogledu odnosa cena/kvalitet od 135 hotela u Morolo\nBr. 12 u pogledu odnosa cena/kvalitet od 135 hotela u Morolo\n13,2 km od: Morolo Station\nBr. 13 u pogledu odnosa cena/kvalitet od 135 hotela u Morolo\nBr. 14 u pogledu odnosa cena/kvalitet od 135 hotela u Morolo\nBr. 15 u pogledu odnosa cena/kvalitet od 135 hotela u Morolo\n14,2 km od: Morolo Station\nBr. 16 u pogledu odnosa cena/kvalitet od 135 hotela u Morolo\n14,4 km od: Morolo Station\nBr. 17 u pogledu odnosa cena/kvalitet od 135 hotela u Morolo\nBr. 18 u pogledu odnosa cena/kvalitet od 135 hotela u Morolo\nBr. 19 u pogledu odnosa cena/kvalitet od 135 hotela u Morolo\nBr. 20 u pogledu odnosa cena/kvalitet od 135 hotela u Morolo\nBr. 21 u pogledu odnosa cena/kvalitet od 135 hotela u Morolo\n14,8 km od: Morolo Station\nBr. 22 u pogledu odnosa cena/kvalitet od 135 hotela u Morolo


B2Bevent platforma predstavlja najbolje rešenje za jednostavno i efikasno održavanje naučnih skupova, konferencija, poslovnih sastanaka i drugih tipova organizovanih grupnih događaja. Organizovanje poslovnih događaja i susreta zna iziskivati puno vremena, novca, a i energije samih organizatora te se bez adekvatnog softvera koji će pomoći u procesu organizovanja, organizacija velikih skupova ne može izneti na najbolji mogući način. uvidjevši taj problem, razvijena je platforma koja pomaže da proces organizovanja bude jednostavniji, kako za same organizatore, tako i za učesnike koji planiraju prisustvovati na nekom od poslovnih skupova.\nB2Bevent platforma organizatorima nudi da na brz i efikasan način online kreiraju određeni događaj, te da putem platforme omoguće registraciju učesnika i govornika koji će prisustvovati datom događaju. Platforma nudi mogućnosti formiranja različitih izveštaja koji su u interesu organizatora, a pošto se na platformi javno objavljuju događaji, nudi se mogućnost povećanja vidljivosti same konferencije, sajma ili neke druge vrste događaja koji se organizuje. Platforma, takođe, olakšava i pospješuje povezivanje poslovnih partnera na organizovanim grupnim događajima. To dovodi do toga da učesnici i pre samog događaja na koji su se registrovali da će prisustvovati mogu imati uvid u profile ostalih učesnika kao i ugovoriti B2B sastanak sa učesnicima koji im se čine zanimljivi. B2Bevent platforma predstavlja najbolji i najbrži put za bolju međusobnu komunikaciju učesnika te je platforma jaka podrška kompanijama da nađu poslovne partnere. Učesnicima se nudi da izaberu potencijalne partnere u skladu sa vlastitim potrebama i interesima partnera, što se, zatim, pretvara u listu sastanaka koji se dešavaju na određenom mjestu i u tačno određeno vreme. Svaki učesnik dobija vlastitu listu najkasnije dan pre događaja.\nPlatforma B2B je trenutno najinovativniji i najjednostavniji oblik za organizovanje poslovnih susreta, konferencija, sajmova i drugih oblika organizovanih poslovnih susreta. B2B daje mogućnost učesnicima da pronađu događaj za koji su zainteresovani i da uspostave komunikaciju sa ostalim učesnicima pre početka samog događaja.


Zvanično potvrđeno: Podignuta optužnica protiv predsednika ove države (FOTO) - BKTVNews\nZvanično potvrđeno: Podignuta optužnica protiv predsednika ove države (FOTO)\n19. Maj 2017. u 20:53\nOptužnica zbog korupcije i opstrukcije pravosuđa podignuta je danas protiv brazilskog predsednika Mišela Temera, a kako prenose svetski mediji, Temer je juče odbacio pozive da podnese ostavku, navodeći da će se boriti protiv optužbi.\nTemer i senator Aesio Neves nalaze se među osobama "koje su pokušale da spreče napredak istrage", naveo je tužilac u dokumentu koji je danas objavljen.\nPukla bruka: Protiv bivše predsednice podignuta optužnica za korupciju! (FOTO)\nVrhovni federalni sud otvorio je istragu o optužbama da je Temer odobrio pokušaj podmićivanja jednog svedoka u velikoj istrazi o korupciji koja se vodi u Brazilu, objavio je ove nedelje list "Globo" pozivajući se na navode uticajnog biznismena Džozela Batiste.\nOn je ranije priznao da se sastao sa Batistom u martu, ali je negirao navode da je nastojao da spreči svedočenje predsednika parlamenta Eduardo Kunja, prnose agencije.\nBatista je navodno snimio razgovor sa Temerom o tome da treba podmititi Kunju, ali list ne navodi šta je Kunja tražio zauzvrat.\nMediji prenose da su Batista i njegov brat snimke predali tužilaštvu kako bi dobili sporazum o priznanju krivice.\nŠvedsko tužilaštvo odustaje od tužbe protiv Džulijana Asanža (FOTO)\nTagovi: optužnica, korupcija, Brazil, predsednik,


Vučić: Idem u Moskvu i vraćam se ili kao pukovnik ili kao pokojnik - Izazov\nVučić: Idem u Moskvu i vraćam se ili kao pukovnik ili kao pokojnik\nRadio-televizija Srbije\t 16. novembra 2021. 22:33\nVučić je rekao da traju pripreme za razgovore u Moskvi, a od gasa zavisi da li ćemo imati struje, a rekao sam da u Moskvu idem i vraćam se kao pukovnik ili pokojnik. "Mi ćemo sada da tražimo kod predsednika Rusije Vladimira Putina da nam odobri desetogodišnje količine gasa. Imamo ugovor do Nove godine, ali nam i sada treba intervencija da obezbedimo dovoljne količine. Trošimo rezerve iz Banatskog dvora, treba nam proširenje", rekao je Vučić i najavio da će od Mađarske tražiti da nam odobri korišćenje njihovih skladišta za gas da bi mogli da ga povlačimo kad god nam treba.\nPrema njegovim rečima, trenutnu situaciju sa gasom otežavaju nemačke vlasti, koje odbijaju da propuste ćerki firmi protok gasa, zbog čega je cena gasa u toku popodneva skočila sa 970 na 1.100 dolara po kubnom metru.\n"To je pitanje za celu našu zemlju jer nam od toga zavisi dolazak investitora, da li ćemo imati struju i rezerve. Struja nam je skočila na oko 250 evra po megabat satu, dakle 4 do 5 puta više. Nema te zemlje koja to može da izdrži. Zašto se borim za nižu cenu, ne nego treba da se borim za višu cenu, da narod grca", rekao je Vučić za Hepi televiziju.\nOn je kazao i da nije zadovoljan količinama rezervi brašna i da je pitao ministre zašto nisu reagovali.\n"Pogledao sam naše rezerve i video sam da nam nedostaje nafte, ali da imamo dovoljno lekova, medicinske opreme, imamo brašna, šećera, kukuruza u robnim rezervama", rekao je Vučić i dodao da će funkcija čelnika Robnih rezervi ubuduće biti jedna od najvažnijih.\nKako je objasnio rezerve nafte ne mogu da se drže na 14 dana već moraju da budu na tri i više meseca.\n"Moramo da imamo određene količine roba. Mora da bude više robe da možemo da intervenišemo, zlato smo podigli na 37,5 tona. Jorgovanka je to dobro uradila, pa smo vratili zlato u zemlju, koje vredi 2 milijarde. Naši rudari su poslali slike zlatnih žila u Timočkom regionu. Za Bor smo našli najbolje rešenje sa kineskim partnerom i spasili zemlju, kao i za druge fabrike, Mnogo sam srećan zbog svega što smo radili", rekao je on.\nDodao i da dolazi do poremećaja svega, ali da će zahvaljujući politici inflacija u Srbiji do kraja godine biti oko 3 do 3,2 odsto maksimum, dok će u nekim evropskim zemljama biti oko 5.\nIstakao je i da mu je predsednica EK Ursula fon der Lajen nedavno u Glazgovu rekla da će nuklearne energije i gas biti priznati kao čista energija.\nOn je iskoristio priliku da pokaže kilometre gasovoda koji će se izgraditi u zemlji do 2024. godine.\nPredsednik Aleksandar Vučić najavio je da će uskoro biti otvoren novi Klinički centar Srbije u Beogradu.\n"Za mesec i po do dva, otvaramo novi Klinički centar Srbije u Beogradu, kompletna prva faza biće završena", rekao je Vučić na TV Hepi.\nPodsetio je da se na rekonstrukciju i izgradnju KCS u Beogradu čekalo decenijama, da je Niš još pre nekoliko godina dobio novi, moderan Klinički centar, da se izvode radovi u KC Vojvodine, a uskoro kreću i u Kragujevcu.\nDodao je da je država mnogo novca izdvojila i za obnovu opštih bolnica, od Smederevske Palanke, Pirota, Vranja, Kikinde, Loznice, Aranđelovca… a za svaku je potrebno između 25 i 35 miliona.\nOve godine država izdvojila 1,95 milijardi evra za lečenje dece\nPredsednik Vučić izjavio je da je država samo ove godine za lečenje retkih bolesti kod dece izdvojila čak 1,950 milijardi evra, što je, kaže, neuporedivo više nego pre 10 godina.\nVučić je poručio da se o deci koja boluju od retkih bolesti nije vodilo račna na ovakav način kao sada. Kaže da je 2012. broj dece kojima je Komisija za retke bolesti odobrila terapiju i lečenje ukupno osam, a danas je 118, plus 28.\n"Koliko je to procenata više? 1.500 odsto više. Iz toga se vidi koliko država ulaže", rekao je Vučić.\nDodao je da je tada, 2012. i 2013.godine za te namene bilo izdvajano 130 miliona, a ove godine čak 1,950 milijardi evra.\nNapomenuo je i da je, kada je reč o deci upućenoj na dijagnostiku i lečenje u inostranstvo, između 2008. i 2012. godine ukupno 420 dece upućeno na lečenje i nula na dijagnostiku.\nU međuvremenu je, dodaje, od 2012. do 2021. upućeno 2.900 i 1.145 na dijagnostiku.\n"To je ukupno 4.450 dece, 10 puta više dece. Tada je prosečan broj dece koji je odlazio na lečenje 84, danas 450", rekao je Vučić.\nOsvrćući se na kritike da država ne izdvaja dovoljno za lečenje dece, rekao je i da se u SAD, evropskim zemljama, najrazvijenijim, pacijenti leče tako što plate, dodajući da samo pet zemalja ima lek za spinalnu mišćnu atrofiju.\nTo su, kaže, Izrael, Rusija, Slovačka, Nemačka, u kojoj je jednocifren broj pacijenata kojima daju najskuplje lekove za tu bolest, od 2 miliona evra.


Kompanija „Lukoil Energy & Gas“ gradi solarnu elektranu u Rumuniji | Energetski portal Srbije\nKompanija „Lukoil Energy & Gas“ gradi solarnu elektranu u Rumuniji\n20.02. 2014 Region\nRumunska energetska regulatorna uprava (ANRE) dala je dozvolu kompaniji „Lukoil Energy & Gas“ da izgradi solarnu elektranu u ovoj zemlji. Solarna elektrana će imati snagu od 9MW, a nalaziće se na jugu zemlje, na „Petrotel-Lukoil“ rafineriji u blizini grada Ploiesti koji se nalazi nedaleko od Bukurešta.\nJoš u oktobru prošle godine iz kompanije „Lukiol Energy & Gas“ su izjavili da imaju u planu izgradnju solarne elektrane u Rumuniji čija će snaga biti do 12MW, a početkom ove godine dobili su dozvolu za ovaj projekat.\nInače, Rumunija je već ispunila cilj da do 2020. godine 24 odsto ukupne potrošnje energije bude iz obnovljivih izvora, zbog čega je vlada Rumunije donela odluku da od 2014. godine smanji zelene sertifikate za proizvođače energije iz obnovljivih izvora.


Stotine evakuisanih Sirijaca zaglavljeno na mestu napada\nI. Đ. 20. aprila 2017. 21:11\nViše stotina Sirijaca, koji se evakuišu iz opkoljenih gradova, zaglavljeno je danas na kontrolnom punktu pod kontrolom pobunjenika, gde je više desetina njihovih sugrađana ubijeno tokom bombaškog napada proteklog vikenda.\nEvakuacija oko 3.000 ljudi iz gradova Fua i Kafraja, koji su pod kontrolom vlade, započela je juče ujutru, po dogovoru koji predviđa i evakuaciju stanovništva i boraca iz nekoliko područja pod kontrolom pobunjenika, koje okružuju vladine snage, preneo je AFP.\nEvakuacije šu počele prošle nedelje, ali su odložene nakon samoubilačkog bombaškog napada automobilom u subotu, u kojem je ubijeno 126 osoba, od kojih je 68 deca, na kontrolnom punktu u Rašidinu, zapadno od Alepa.\nPo okončanju evakuacija koju su dogovorili opozicija i vlada, iz Fue i Kafraje trebalo bi da ode 8.000 ljudi, dok bi opozicione oblasti trebalo da napusti još 2.500 civila i pobunjenika.\nPrema podacima Ujedinjenih nacija, 600.000 Sirijaca živi pod opsadom, uglavnom sirijske vojske, ali i pobunjenika ili Islamske države.


Za finale Telenor turnira u Kleš rojalu borilo se 5.000 takmičara - PRess Serbia | PR PRess team\nRegion • Srbija • Zanimljivosti\nOko 5.000 takmičara iz Srbije, Crne Gore i Bugarske učestovalo je u regionalnom takmičenju za najbolje igrače video igrice “Kleš rojal” (Clash Royal) u okviru ovogodišnjeg Games.CON festivala u “Telenor areni”.\nPobednik regionalnog takmičenja je Matija Nikolić – Matija 3D iz Srbije, koji je u finalu pobedio igrača iz Bugarske Valentina Fedeev Todorova, a treće mesto pripalo je Nikoli Popoviću koji je dan pre toga osvojio titulu šampiona Srbije.\nPored titula “Kleš rojal” kralja, pobednici su osvojili i vredne novčane nagrade i to prvonagradjeni 2.500 evra, drugome na turniru pripalo je 1.000 evra, dok je trećeplasirani dobio 500 evra. Prvoplasirani igrač osvojio je i Samsung Galaxy Tab S3, dok su osvajači drugog i trećeg mesta dobili Samsung Galaxy S8.\nVelikom nacionalnom finalu Srbije koje je odigrano u petak, 15. decembra u “Telenor areni” na Beogradskom sajmu, prethodila su četiri kvalifikaciona onlajn turnira u kojima je učestvovalo 4.000 takmičara iz Srbije.\nSamo 16 najboljih dobilo je priliku da se bori za titulu nacionalnog šampiona, dok je osam igrača ukrstilo virtuelna koplja sa najboljima iz Crne Gore i Bugarske.\nNataša Levićanin iz “Telenora” istakla je da industrija igrica nije namenjena samo deci.\n“Statistika kaže da 50 odsto Evropljana koji koriste pametni telefon igra mobilne igrice. U proseku oni provedu oko 85 odsto vremena igrajući igrice, a medju njima su i Telenor korisnici”, kazala je ona i dodala da zbog toga “Telenor” želi da im obezbedi najbolje okruženje za igrice, kako kroz mrežu tako i kroz digitalni sadržaj.\nLevićanin je navela da je “Telenor” prošle godine ostvario saradnju sa kompanijom koja proizvodi mobilne igrice Super cel (Super Cell), a omogućio je i poklon za svoje korisnike u vidu interneta za najpopularnije igrice kao što je “Kleš rojal”.\n“To je naišlo na sjajne reakcije kod korisnika i ove godine smo proširili tu saradnju i organizovali regionalno takmičenje Kleš rojalu u Beogradu za Bugarsku, Crnu Goru i Srbiju”, rekla je ona.\nLevićanin je najavila da “Telenor” planira nove aktivnosti u okviru gejminga i ostalih digitalnih servisa.\nOvogodišnji Games.CON festival koji je zauzeo tri hale Beogradskog sajma, otvoren je za predstavnike svetske industrije igara, domaće divelopere, distributere opreme za gejming, eSsports asocijacije, medijie, izdavačke kuće i striparnice, YouTubere i najbolje kosplejere.\nTagovikleš rojal press serbia region srbija takmicenje TELENOR turnir


22/04/2022 - Dnevnik Juga\nHome / 2022 / април / 22\nForum žena SNS Leskovac organizovao tradicionalnu akciju podele uskršnjih jaja\nSrdjan Stamenkovic 22/04/2022\tLeskovac, POLITIKA 0\nForum žena Gradskog odbora Srpske napredne stranke Leskovac organizovao je juče tradicionalnu akciju podele uskršnjih farbanih jaja. Članice ove stranke svake godine uoči Uskrsa organizuju ovu akciju kako bi obradovale pre svega mališane, ali i sve svoje sugrađane. – Članicе Foruma žеna GrO SNS Lеskovac, porеd mnogobrojnih akcija kojе organizujеmo …\nKada će biti završen Gradski stadion u Leskovcu? Izvođači radova kažu pre roka i to do kraja ove godine\nSrdjan Stamenkovic 22/04/2022\tDRUŠTVO, Leskovac, SPORT 0\nRadovi na izgradnji novog Gradskog stadiona u Leskovcu napreduju po planu, pa čak i brže od rokova koji su ugovoreni. Kompanija GAT iz Novog Sada izvodi radove vredne oko 2.5 milijardi dinara, a finansijer je Republika Srbije preko Kancelarije za upravljanje javnim ulaganjima. Rok za završetak radobva na izgradnji stadiona …


Održana obuka za spašavanje na uređenim ski stazama - Crveni krst Crne Gore\nOdržana obuka za spašavanje na uređenim ski stazama\nCrveni krst Crne Gore je, u saradnji sa Crvenim krstom Bugarske, organizovao obuku za spasioce na uređenim ski stazama, koja je održana od 27. do 31. januara u Kolašinu (planinarski dom u katunu Vranjak).\nNa osnovu Zakona o Crvenom krstu, Crveni krst Crne Gore ima ulogu da organizuje spašavanje na uređenim ski stazama, sprovodi obuku spasilaca i provjeru njihove osposobljenosti. U tom smislu je i realizovana ova značajna aktivnost, kako bi se unaprijedili kapaciteti Crvenog krsta Crne Gore i obučio određeni broj spasilaca, koji bi mogli biti angažovani u ski centrima u Crnoj Gori.\nObuku je, u saradnji sa predstavnicima Crvenog krsta Crne Gore, vršio stručni tim Crvenog krsta Bugarske, čiji predstavnici imaju iskustva u ovoj oblasti i koji su članovi IKAR-a (Međunarodna organizacija za alpsko spašavanje).\nKako bi polaznici, njih 10, stekli što kvalitetnija znanja i vještine, obuka se sastojala iz teorijskog i praktičnog dijela, iz oblasti spašavanja i prve pomoći. Glavni preduslov za pohađanje obuke je bio da kandidat dobro skija.


Australijanci priznali grešku sa Novakom: Ovo je lekcija, duboko žalimo - BIGportal.ba\n18 Januara, 2022 18 Januara, 2022 0798\nTenis Australija izdao je novo saopštenje posle izbacivanja Novaka Đokovića sa “Ozi opena”.\nOrganizatori Australijan opena priznali su greške u organizaciji i poručili da “duboko žale zbog poslednjih dešavanja, kao i da je ovo lekcija za sve”.\nOni su priznali grešku u celom slučaju, nakon što su dali garancije srpskom asu da će igrati u Melburnu, pre nego što je preživeo torturu i kasnije deportovan.\n“Shvatamo da su nedavni događaji bili značajna distrakcija za sve i duboko žalimo zbog uticaja na sve igrače. Uvek postoje lekcije koje bi trebalo da se nauče i mi ćemo pregledati sve aspekte naše pripreme pre turnira, kao is vake godine. Taj proces će početi kada šampioni Australijan opena podignu trofeje“, navodi se u saopštenju.\n“Australija ima jaku i ponosnu tenisku traciju, bilo bi fantastično videti publiku kako navija za najbolje tenisere svete. Sada, svi ljubitelji tenisa širom sveta, zajedno sa nama, žele da se fokusiraju samo na igru koja izaziva toliku strast“.\n“Hteli smo da jasno kažemo da smo od samog početka poštovali odluku ministra za imigraciju i odluku Federalnog suda. Turnir je počeo, a naš prioritet je uvek bio da organizaciju jedan od najvećih svetskih događaja u sportu i osiguramo najbolje moguće uslove za igrače, navijače i zajednicu. Otvoreno prvenstvo Australije je izložba Melburna. Tenis Australija je blisko sarađivao sa saveznom i Vladom Viktorije kako bi igračima, osoblju i navijačima pružio bezbedan Australijan open. Turnir u vreme globalne pandemije je veliki izazov za sve nas“, poručuju iz Australije, uz pohvale na račun direktora Krega Tajlija za sve što je uradio.


Vreme 999 - Turska, Istanbul: Malj i kavez -->\nTalas hapšenja generala isključivo treba posmatrati u kontekstu operacije "Kovački malj". Jedanaest penzionisanih generala i nekoliko pukovnika u mirovini zadržano je u pritvoru u okviru istrage o navodnim zaverama o izvršenju puča u Turskoj, pod nazivom "Kovački malj" i "Kavez". Navodnu zaveru kovali su članovi tajne vojne grupe Ergenekon sa ciljem obaranja vlade. Činjenica da je uhapšen veliki broj generala sa visokim činovima, a njihove kuće pretresane, ne samo što je zakomplikovala političku scenu, već označava najoštriji preokret u odnosima civilnog i vojnog sektora u Turskoj.\nČISTKE: Premijer Erdogan sa vojnim vrhom\nPrema zapažanjima mnogih koji su pratili razvoj odnosa, operacija započeta istovremeno na nekoliko različitih lokacija ipak je prerano izvedena. Pre nešto više od mesec dana dnevne novine "Taraf" ekskluzivno su objavile priču o operaciji "Kovački malj" sa mnoštvom detalja i bočnim, povezanim aferama. Ova operacija odnosi se na delovanje Generalštaba Prve armije u Istanbulu u drugoj polovini 2002. i prvoj polovini 2003. godini, na osnovu 5000 strana dugog izveštaja i povezanih dokumenata. Pre dve nedelje, Mehmet Baransu, jedan od reportera koji je objavio ovu priču u "Tarafu", predao je sav materijal – originale sa potpisima vojnih komandanata – tužilaštvu u Istanbulu. Dan posle toga, glavni urednik "Tarafa" Ahmet Altan priveden je na informativni razgovor u kancelariju Vojnog tužilaštva. Na osnovu "težine dokaznog materijala", procenjeno je da će se akcija hapšenja i pretresa kuća penzionisanih generala sprovesti u aprilu.\nBrza reakcija timova za sprečavanje terorizma koju smo videli 22. februara znači da: a) tužilac već ima dovoljno jake dokaze i kreće u akciju, b) raste strah da bi osumnjičeni mogli da unište neke dokaze, c) raste briga da bi nekim sličnim, tajnim aktivnostima mogao da se poremeti poredak.\nOd svih poteza koji su povučeni, jedan se izdvaja – hapšenje Ozdena Orneka i Ibrahima Firtine. Njih dvojica su, prema pisanju "Tarafa", jedan sa glavne pozicije u mornarici, a drugi kao načelnik Ratne akademije, potpisivali neka problematična i kontroverzna dokumenta. Nije iznenađenje ni to što su Cetin Dogan i Suha Tanjeri takođe pod prismotrom – prvi je imao veoma zapaženu ulogu u planu, dok se za drugog pretpostavlja da je upravo iz njegovog kompjutera priča o "Kovačkom malju" dospela do novina, sa sve spiskom kabineta posle izvršenog državnog udara. Dok je ovo bilo očekivano, hapšenje Ilkera Sajgana, na poziciji armijskog komandanta u vreme "Kovačkog malja", iznenađuje i govori da tužilac smatra da ima dovoljno jake dokaze i da nema potrebe da prvo pozove generala Ilkera na informativni razgovor.\nDa li je aktuelni načelnik Generalštaba general Ilker Basbug bio informisan o operaciji hapšenja? Ako je u poslednji čas otkazao posetu Egiptu, dalo bi se pretpostaviti da nije imao pojma šta se dešava. Tle pod nogama vrhovnog komandanta počelo je da se trese, a pred njim je teško vreme upravljanja krizom u koju je upala moćna institucija. Pitanje je kako će vojne glavešine reagovati, budući da su najmanje petorica privedenih aktivna vojna lica.\nU svetlu zamršenih informacija, kontakata, odgovornosti i nadležnosti, akcija privođenja osumnjičenih vojnih lica govori da je Tužilaštvo odlučno da prati tragove i dokumenta u uzavreloj političko-vojnoj aferi, koja je po svemu sudeći na ivici ponora.